
Prefață 


Mulţumesc Sfinţilor Rafail, Nicolae și 
Irina că m-au ajutat să aștern pe hârtie 
această carte. Am scris-o cu mult drag. 

Aș putea spune că este povestea călăto- 
riei mele în insula Sfinţilor. M-au primit 
cu brațele deschise și s-au îngrijit de mine 
pe toată perioada șederii acolo și m-au fă- 
cut să mă simt de parcă am fost o persoană 
favorită. Dar știu că Sfinţii fac a fel cu toa- 
tă lumea și ajută pe fiecare după nevoile lui. 

Prin intermediul acestor rânduri, am 
încercat să împărtășesc la cât mai mulți o 
mică parte din bucuria pe care mi-au dat-o 
Sfinţii Rafail, Nicolae și Irina. 

Mă rog Maicii Domnului și Sfinţilor 
din insula Lesvos să mijlocească la bunul 
Dumnezeu pentru toți cei care vor citi 
această carte. 

Cu smerenie, 

Autorul 


ps încet pe stradă ducând două saco- 
șe grele. Am de mers un kilometru și e 
foarte cald, dar nu prea mă deranjează asta, 
căci mintea mea e în altă parte. E plecată 
pe insula Lesvos, la Sfinţii mei dragi, și 
doar trupul merge mecanic pe stradă. 

Chiar în noaptea trecută am recitit car- 
tea despre viețile Sfinților Rafail, Nicolae 
și Irina și acum retrăiam ceea ce citisem. 

Merg încet și văd, la câțiva pași de mine, 
cum se apropie un bătrânel făcându-mi în- 
chinăciune până la pământ, zicând: 

— Vreau binecuvântarea Sfinţiei voastre, 
părinte! 

Și, apropiindu-se, mi-a sărutat mâna. 

Toate acestea s-au petrecut fără să mă 
opresc din mers. Avea hainele mai mult 


ponosite, dar curate, un pic de barbă, iar la 

mâini ținea două mătănii lungi. După ce 
mi-a sărutat mâna, a pornit la drum alături 
de mine. După câțiva pași mi-a zis: 

— Pe cei doi pustnici i-a scos din Athos. 

Nedumerit de cele spuse, îl întreb: 

— Cine i-a scos? 

A zâmbit și mi-a răspuns: 

— Știi tu bine cine i-a scos! 

Bătrânelul s-a oprit, iar eu am traversat 
străduța din față. Mergeam gândindu-mă 
la spusele lui și deodată mi-am amintit de 
cei doi: un călugăr și un frate care plecaseră 
cu o lună în urmă din Athos la o mănăstire 
din România. 

M-am întors imediat spre bătrân. Stătea 
și mă privea de pe partea cealaltă a străzii. 
Când am privit spre el, a zâmbit și a clăti- 
nat din cap ca și cum ar fi zis: 

„Cred că acum ai înțeles!“ 

Apoi s-a aplecat din nou cu mâinile 
până la pământ și, făcând închinăciune, a 
strigat: 

— Anastasie mă cheamă, să mă pomenești! 

L-am privit câteva clipe, apoi am plecat. 
N-am mai putut să-i uit chipul, părea că 

este desprins din Pateric, din toată nebunia 
acestei lumi, chiar dacă pentru alții poate 
părea nebun. Dar cred că era nebun pentru 
Hristos! 

Mi-am continuat drumul în același 
ritm, gândindu-mă la cuvintele lui. Nici 
măcar nu m-a întrebat de unde sunt și mi-a 
spus ceea ce se întâmplase cu o lună în 
urmă. Poate că trebuia să mai stau de vorbă 
cu el, dar mi-a ajuns că l-am văzut. 

Am dus sacoşele unde trebuia să le duc 
și după ce am terminat treburile pe ziua 
aceea în oraș, m-am dus într-o staţie de 
autobuz. Era lume multă, fiecare cu grijile 
lui. Pe când aşteptam autobuzul, a oprit 
un taxi în dreptul meu și, deschizând gea- 
mul, mi-a făcut semn să urc. l-am arătat 
stația spunându-i că merg cu autobuzul. 
Omul a insistat, apoi a strigat să urc. 
Văzând insistența lui, am urcat că deja se 
uitau oamenii. 

Mi-a spus: 

— Părinte, urcă! N-o să-ți iau bani! 


Vreau să te duc gratis! 

— Dar eu merg departe, mai bine de ju- 
mătate de oră și prefer autobuzul. 

— Nu contează unde mergi. Te duc până 
unde ai nevoie! 

Aceasta a fost discuţia când am urcat în 
taxi și apoi a continuat arătând spre un 
rând de vreo zece taxiuri care așteptau 
clienți. 

— Vezi toate taxiurile astea? Niciunul nu 
are de lucru deoarece e criză și nimeni nu 
mai merge cu taxiul. M-am gândit... Dacă 
tot stau degeaba, de ce să nu fac un bine și 
să te duc unde ai nevoie!? 

Atunci i-am mulţumit zicându-i: 

— Bunul Dumnezeu și Maica Domnului 
să-ți răsplătească osteneala! 

A zâmbit și mi-a zis: 

— Unii zic că este Dumnezeu, iar alții 
că nu este, dar eu zic așa: dacă nu este 
Dumnezeu și fac o faptă bună, nu am ni- 
mic de pierdut, dar dacă este Dumnezeu și 
eu nu fac o faptă bună, oare ce-o să-i răs- 
pund când o să fiu întrebat de ce nu am 
făcut-o? 

Am rămas uimit de gândirea acestui 
om, care părea un pic trecut de șaizeci de 
ani. 

Îmi mulțumea mereu că am urcat în 
taxiul lui și era tare bucuros. Printre altele 
mi-a spus că se spovedește la starețul 
mănăstirii Sfântul Pavel. Când i-am spus 
că și schitul de unde sunt eu aparține de 
aceeași mănăstire, nu știa ce să mai facă 
de bucurie. 

Când am ajuns la destinaţie, nu a vrut să 
primească nimic, decât o iconiță. Îmi mul- 
țumea încontinuu de parcă eu făcusem bi- 
nele și nu el. Eu am plecat și el a mai rămas 
câteva clipe pe loc repetând fără încetare: 
„Mulţumesc mult că ai urcat în taxiul 
meu!“, iar fața îi strălucea de bucurie. Din 
bucuria lui mi-a dat și mie încât am 
exclamat: 

— Doamne, ce oameni minunați trăiesc 
în jurul nostru și noi nu avem ochi să-i 
vedem. 

În seara aceea, am cugetat mult la cele 
întâmplate și am înțeles că a fost darul 
sfinților cărora le citisem viețile și tânjeam 

să ajung la mănăstirea lor. Am adormit cu 
ei în gând. 

A doua zi, fără să mai stau pe gânduri, 
m-am dus și mi-am luat bilet pentru 
insula Lesvos. Nimic nu mă putea opri. 
Trebuia să ajung la ei. După ce m-am 
văzut cu biletul în mână, m-am liniștit și 
mi-am continuat treburile. Plecarea era 
peste o săptămână. 

Suntem în luna iulie, 2015. E o zi caldă 
de vară. Aceeași căldură și-n sufletul meu. 
Am pornit spre aeroportul din Tesalonic. 
La ora paisprezece și douăzeci voi decola 
spre insula Lesvos, dar trebuie să fiu la ae- 
roport cu aproape două ore mai devreme. 
Taxiul merge liniștit, iar eu sunt mulțumit 
că șoferul nu mă întreabă nimic. 

Încerc să-mi adun gândurile și să mă 
rog la sfinţii spre care mă îndrept. 

Sfinților Rafail, Nicolae și Irina, ru- 
gați-vă lui Dumnezeu pentru mine, 
păcătosul! 

În scurt timp au devenit sau, mai bine 
spus, au intrat în ceata Sfinților mei dragi. 
Iarna trecută am citit prima carte despre ei. 

Ce Sfinți minunaţi și ce repede aleargă 
ei să ne ajute! Mă gândesc la mucenicia lor 
și mă doare inima la cât de mult au 
suferit! 

Sfântul Rafail s-a născut în provincia 
Itachi. După câţiva ani de școală a plecat în 
Mistra pentru studii mai înalte. A studiat 
medicina și filosofia, apoi, încheindu-le, a 
intrat ca ofiţer în armata bizantină. Având 
această funcţie, a condus o mie de soldați. 
Era iubit de toți din jur, având sufletul 
foarte bun. Era înalt și cu ochii albaștri. 
Dumnezeu, iubindu-l mult, l-a luat în ar- 
mata Lui. 

Odată, mergând cu oastea la o mănăsti- 
re, a aflat un stareţ cu viață sfântă. Atât de 
mult s-a folosit de cuvintele lui, încât a ră- 
mas acolo, trimițând înapoi, împreună cu 
oastea, și sabia lui pentru a fi predată prin- 
țului "Toma Paleologul, înștiințându-l că a 
rămas să îmbrățișeze viața monahală. 

A renunţat la toată slava omenească 
pentru Dumnezeu. A primit călugăria și, 
după trei ani, a mers la Athena și a predicat 
cuvântul lui Dumnezeu. Mai târziu a ajuns 


13 


14 


Monah Pimen Vlad 


Protosinghel la Patriarhia  Constan- 
tinopolului, dar era trimis să predice în 
diferite locuri. Așa a ajuns și în Morlaix din 
Franța, unde l-a cunoscut și pe Nicolae, 
care studia la Universitate. Acesta, în cele 
din urmă, a părăsit totul și l-a urmat pe 
Sfântul Rafail oriunde mergea, ajungând 
mai întâi monah, apoi diacon. 

În decembrie 1452, patriarhul Constan- 
tinopolului a slujit cu cardinalul catolic 
Sfânta Liturghie în biserica Sfânta Sofia. 
Atunci Sfântul Rafail s-a împotrivit și nu a 
vrut să slujească cu ei, nelăsându-l nici pe 
diaconul Nicolae. Împăratul s-a supărat 
foarte tare și i-a exilat într-un oraș al 
Traciei, numit Enos. Așa că, la căderea 
Constantinopolului, ei nu se aflau acolo; 
au plecat de la limanul din Alexandropoli 
spre insula Lesvos. Au debarcat la limanul 
din Thermi. 

Întrebând dacă este vreo mănăstire prin 
apropiere, au fost duși de primar și de 
învăţător pe dealul Karyes, unde se afla o 


mănăstire locuită de un singur călugăr. Cu 

mulți ani în urmă, această mănăstire fusese 
de maici, dar la anul 1233 a fost distrusă de 
pirați. Unele maici au fost ucise, iar altele 
au fost siluite și au înnebunit. 

Pe maica stareță o chema Olimpia și a 
fost chinuită cel mai tare. I-au ars carnea 
de pe trup cu lumânări aprinse, i-au băgat 
prin urechi vergele înroșite în foc, apoi i-au 
bătut piroane în cap, prinzând-o pe o ușă 
de lemn. Creștinii, neputând să-i scoată 
cuiele, au îngropat-o cu ușă cu tot. 

Mănăstirea a rămas pustie până în anul 
1433, când a fost refăcută de o femeie foar- 
te bogată pe nume Melpomena. 

Hramul mănăstirii era în cinstea Maicii 
Domnului, iar când au venit Sfinţii Rafail 
și Nicolae, aceștia au găsit doar un singur 
călugăr numit Ruvim și pe bătrâna 
Melpomena, care locuia cu fiul ei care avea 
familia cu el și supraveghea mănăstirea. Ei 
asigurau cele necesare mănăstirii. 

La scurt timp după venirea lor acolo, a 
plecat la Domnul Melpomena, iar după un 
an a plecat și monahul Ruvim. 

Ca stareț a rămas Sfântul Rafail cu dia- 
conul Nicolae și îngrijitor Achindin, iar la 
scurt timp a mai venit un călugăr, al cărui 
nume era Stavros. 

În cadrul mănăstirii au construit o 
bolniță pentru bătrâni și un fel de școală 
pentru fetiţe. “Toată lumea afla alinare la 
cuvintele pline de har ale Sfântului Rafail. 

Între timp, turcii au ocupat insula 
Lesvos, dar nu au urcat niciodată la mănăs- 


tire până în anul 1463. 

Primarul din Thermi și-a construit o 
casă aproape de mănăstire și s-a mutat cu 
familia acolo, cultivând pământul. ÎL che- 
ma Vasile și mergea de multe ori ajutân- 
du-l pe Sfântul Rafail și îndulcindu-se de 
cuvintele lui. Pe soția lui o chema Maria și 
aveau doi copii. O fetiță pe nume Irina, de 
doisprezece ani, și un băiețel de unsprezece 
luni, care primise numele Sfântului Rafail. 
Mai aveau o nepoată orfană, Elena, de 
cincisprezece ani. 

Turcii au ocupat insula Lesvos în anul 
1462, iar în anul 1463 creștinii s-au răscu- 
lat împotriva lor, dar venind și alte trupe, 
au fost învinși și mulți dintre ei au fugit în 
munți. 

Creștinii s-au răsculat, având promisi- 
uni de la catolici că îi vor ajuta, dar, ca de 
obicei, au rămas cu promisiunile și au fost 
învinși. 

Turcii au început să-i ucidă pe creștini 
și au trimis trupe în munți ca să-i caute pe 
cei care fugiseră. 

Și așa, o ceată de turci a ajuns și la 


mănăstire. 

Acolo se aflau Sfântul Rafail cu diaco- 
nul Nicolae, familia primarului Vasile și 
învățătorul Teodor. 

Monahul Stavros reușise să fugă în pă- 
dure, iar Sfântul Rafail, când a aflat că vin 
turcii, a spus familiei primarului și învăță- 
torului Teodor să fugă și să se ascundă, dar 
aceștia au refuzat. Și așa i-au găsit turcii pe 
toți acolo. Era chiar în Vinerea Mare. 

I-au luat și i-au legat pe toți, în afară 
de soția primarului și de copii. Pe Rafail 
cel mic l-au aruncat jos, sfărâmându-l cu 
picioarele. Văzând Maria, mama lui, s-a 
repezit la ei, dar au prins-o și au legat-o 
de un copac. Apoi, au luat-o și pe Irina 
începând s-o chinuiască. I-au tăiat o mână 
cu sabia, apoi i-au deschis gura turnân- 
du-i apă clocotită și, punând-o într-un 
vas mare din pământ, i-au dat foc ar- 
zând-o de vie. Văzând suferința fetiţei, 
mama ei n-a mai putut răbda durerea și a 
murit făcând stop cardiac. 

Sărmana mamă, cât a suferit văzându-și 


copiii uciși în fața ei! 

Turcii le cereau să le spună unde se află 
creștinii răsculați, după care îi forțau să se 
lepede de credință. 

Apoi l-au luat pe primarul Vasile și l-au 
chinuit mult timp, dar văzând că nu scot 
nimic de la el, l-au junghiat și i-au tăiat 
capul. La fel s-a întâmplat și cu învățătorul 
Teodor, în cele din urmă tăindu-i capul. 

Când au început să-l chinuiască pe dia- 
conul Nicolae, acestuia, fiind o fire mai 
sensibilă, i s-a oprit inima și a murit pe loc. 

Pe Elena, nepoata primarului, au silu- 
it-o, apoi au bătut-o până a murit. 

Pe Sfântul Rafail l-au lăsat la urmă, chi- 
nuindu-l cel mai mult în toate felurile po- 
sibile până în Lunea Luminată, iar la urmă 
l-au tăiat cu fierăstrăul prin gură, până i-au 
tăiat capul. 

În cele din urmă au aruncat mănăstirea 
în aer. 

După plecarea turcilor, s-au întors mo- 
nahii Stavros și Achindin și i-au îngropat 
în curtea mănăstirii printre ruine. Mai târ- 
ziu și ei au fost prinși de turci, chinuiți și 


OMOrÂțI. 

Odată cu trecerea timpului, locul unde a 
fost mănăstirea s-a pustiit. După ceva vre- 
me, un ofițer turc a luat în stăpânire locul 
unde se aflau ruinele mănăstirii și cu o par- 
te din pietrele și marmura bisericii și-a 
construit o casă boierească. 

De multe ori se arăta un călugăr cu o 
cădelniță în mână care tămâia casa și 
marmura care fusese luată din biserică. 
Atunci, gândind că este bântuită de du- 
huri, turcul a părăsit casa. La fel s-a în- 
tâmplat cu toți ceilalți proprietari, până 
s-a pustiit. Toţi vedeau un călugăr care 
venea și tămâia. 

Uneori oamenii îl vedeau noaptea cobo- 
rând în sat și tămâind casele. 

După cum s-a descoperit mai târziu, 
acest călugăr era Sfântul Rafail. 

În anul 1922, în luna septembrie, s-a 
întâmplat marea tragedie când a avut loc 
schimbul de populaţie. Cei de origine 
greacă din Asia Mică au fost uciși foarte 
mulți, iar cei care au reușit să scape au fugit 
în insula Lesvos, iar turcii din Grecia au 
plecat în Turcia. 

Prin rânduiala Bunului Dumnezeu, te- 
renul unde fusese mănăstirea a fost dăruit 
unei familii de refugiați din Asia Mică. 
Mai târziu, pe acest loc, ei au construit o 
bisericuţă în cinstea Maicii Domnului. 


Sfânta Mănăstire «Sfinții Rafail, Nicolae și Irina» 


Abia în anul 1959, Sfinţii au început să 
se arate anumitor creștini și să le descopere 
mucenicia lor și toate câte au suferit de la 
turci. Tot Sfinţii le-au spus unde să sape ca 
să afle moaștele lor. 

Scenă din bisercă 


unde este zugrăvită mucenicia Sfinților 


În câţiva ani, s-au descoperit moaștele 
tuturor Sfinților mărturisitori din mănăsti- 
rea de pe dealul Karyes. S-au descoperit și 
moaștele Sfintei Olimpia care a fost omo- 
râtă în anul 1233, iar după multe minuni și 
descoperiri s-a construit o mănăstire de 
maici pe locul acela. 

Spre acel minunat loc mă îndrept acum. 
Între timp, am ajuns la aeroport, am intrat 
în sala de așteptare unde e răcoare, în com- 
paraţie cu căldura de afară. Am trecut prin 

Moaştele Sfintei Olimpia 


controlul obișnuit. Nu aveam bagaj pentru 
cală, iar bagajul de mână se încadra în cele 
nouă kilograme permise. Am mai așteptat 
puțin și, în sfârșit, s-a anunţat cursa spre 
Mitilini. 

Nu m-am grăbit, am lăsat mai întâi să 
treacă aproape toți oamenii și apoi m-am 

îndreptat spre ieșire. Am urcat în autobuz 
și de acolo la avion, care era destul de mare. 
Avea în jur de două sute de locuri. 

Mintea mea era deja în Mitilini, cu mult 
înaintea avionului. Vizita locurile sfinte 
despre care citisem și care îmi erau atât de 
familiare. 

Între timp, avionul a decolat ridicân- 
du-se spre înălțimi. Clădirile se vedeau din 
ce în ce mai mici, apoi marea albastră și, în 
zare, diferite insulițe. 

Ce minunat este Dumnezeu și cum are 
grijă de toate acestea! 

Ce sunt eu oare? 

Un bob de nisip pe țărmul mării... Câte 
miliarde de boabe sunt și, totuși, Dumnezeu 
are grijă de mine și la fel de fiecare în parte! 
Noi, dacă privim o plajă, spunem: „Ce ni- 
sip mult este!“, dar nu ne interesează fieca- 
re bob în parte, nici măcar nu-l băgăm în 
seamă. Dar Dumnezeu se îngrijește de fie- 
care om și de durerea fiecăruia. 

Ce minunat este Dumnezeu și cât de 


Bun este! 

Încet, încet am ajuns sus și abia mai ză- 
resc câte ceva pe pământ. Așa va fi când va 
ieși sufletul din corp și se va duce la 
Dumnezeu. Va zbura fără să aibă greutatea 
trupului. 

Sunt liniștit și aştept întâlnirea cu acești 
minunați Sfinţi care aleargă în toată lumea 
să mângâie și să vindece. 

Stewardesele ne servesc cu câte un pa- 
har de apă sau suc, la alegere. Le mulțu- 
mesc, apoi mă adâncesc iar în lumea mea. 
Deja am început coborârea și iată că se 
vede insula. Suntem anunțați să ne punem 
centurile de siguranță și, în câteva minute, 
am aterizat. 


Insula Lesvos 

Aeroportul de aici e mult mai mic decât 
cel din Tesalonic. La ieșirea din aeroport, 
în partea stângă, se află două firme care au 
mașini de închiriat. M-am apropiat de 
unul dintre ghișee și mi s-a spus că mai are 
doar o singură mașină. Era un pic mai 
scumpă, deoarece era nouă și avea la bord 
doar o mie cinci sute de kilometri. În spa- 
tele meu mai așteptau și alți oameni pentru 
același lucru. Am închiriat această mașină 
pentru patru zile. 


lată-mă ajuns în insula Lesvos, la vola- 
nul unei mașini noi, având patru zile la dis- 
poziţie. Am primit și o hartă a acestui loc 
din partea firmei de închirieri, apoi am 
pornit direct spre mănăstirea Sfinților 
dragi. Am trecut prin orașul Mitilini și 
mi-am continuat drumul spre Thermi. 

Și pe stânga, și pe dreapta drumului se 
aflau refugiați care abia veniseră din țările 
lor. Mergeau pe jos, aveau și copii mici cu 
ei. Nu erau doar din ţările unde sunt 
războaie, ci și din alte ţări. Am aflat mai 
târziu că sunt aduși cu vapoare mari și, 

Mitilini 


undeva mai în larg, sunt mutaţi în bărci 
gonflabile. Am înţeles că plătesc destul 
de mult ca să fie aduși cu vaporul. Am 
putea spune că se face un fel de trafic le- 
gal. De acolo, se îndreaptă cu bărcile spre 
insulele din apropiere. Când se mai în- 
tâmplă câte o furtună, unii se mai îneacă 
și, zilnic, sunt aduși pe uscat foarte mulți 
înecaţi. Nu știu unde se va ajunge, dar 
cred că sunt aduși cu un scop, Grecia fi- 
ind deja în criză, nu cred că va putea face 
față la atâția refugiați. Unii dintre ei sunt 
și periculoși. Dacă nu au ce mânca se 
apucă de furat. Chiar în insulă am auzit 

că au violat câteva fete. Nici nu știi ce să 
mai spui... Sunt și ei făcuți de Dumnezeu, 
flămânzesc, însetează... 

Oare ce se va întâmpla cu ei? 

Privindu-i, mă duc cu mintea în urmă, 
la anul 1922, când au venit grecii din Asia 
Mică fiind alungaţi de turci, dacă nu erau 
uciși. Au venit atunci foarte mulți. Așa a 
venit și familia lui Vasilichi Rali. Femeia 
care a primit mai târziu de la statul grec o 
bucată de pământ chiar pe locul unde se 
aflau mormintele Sfinților mucenici, unde 
fusese mănăstirea. 

Ea împreună cu soțul ei Anghel au con- 
struit prima bisericuță în cinstea Maicii 
Domnului pe locul acela după cum promi- 
sese mama ei când au venit în Grecia. Fii 
s-au arătat pentru prima dată Sfinţii și i-au 
spus unde se află mormintele lor. 

Câte lucruri minunate a văzut această 
femeie pe care mai târziu le-a scris într-o 
carte! 

lată-mă ajuns în satul Thermi, unde am 
văzut un indicator pe care scria: „Spre 
Mănăstirea Sfântului Rafail“. 

'Thermi 


Am început să urc. Acum este drum as- 
faltat și e ușor de mers, dar îmi amintesc 
cele scrise de Vasilichi cum că înainte nu 
era drum deloc până la colina Sfinţilor și 
toată lumea mergea pe jos. În primii ani se 
mergea în fiecare zi pe jos fiind mai mult 
de cinci kilometri. Drumul trece prin gră- 
dina de măslini. În jur vezi doar plantații 
de măslini. 

Încă puțin și am ajuns la poarta mănăstirii. 
De fapt, această poartă este ca o boltă mare. 
În dreapta sunt două case mari și una mai 
mică, pentru găzduirea închinătorilor. Orice 
închinător poate rămâne până la trei zile fără 
să plătească nimic. 

Poarta Mănăstirii Sfinţilor Rafail, Nicolae și Irina 


Apoi, mai în față, tot pe dreapta se află 
biserica Sfânta Maria Magdalena, foarte 
frumoasă, iar în continuare este o parcare 
mare sub care au fost amenajate tot ca- 
mere de găzduit. În stânga se află poarta 
mănăstirii care se închide odată cu apusul 
soarelui. 


Intrarea în Sfânta Mănăstire 


ca Am fost la Sfinții Rafail, Nicolae şi Irina = 


„— =! 


Biserica Sfânta Maria Magdalena 


Am intrat pe poartă și la pangarul mă- 
năstirii am găsit-o pe maica Nektaria care, 
după ce i-am spus că vreau să rămân patru 
zile, a chemat imediat o femeie și i-a spus 
să mă ducă la cameră. M-a dus la clădirea 
cea mai mică din afara mănăstirii. Mi-am 
lăsat bagajul și am revenit ca să mă închin 
în biserică. Sunt două biserici suprapuse. 
Am întrat în cea de jos și chiar la vreo 
trei metri în față se află Cinstitul cap al 
Sfântului Rafail într-o raclă frumoasă. 
M-am închinat și i-am mulțumit că mi-a 


îngăduit să ajung la căsuţa lui. 

PRI 
Li 


MILOAADE 


Icoana Sfinţilor Rafail, Nicolae și Irina 

Apoi, în stânga se află moaștele Sfintei 
Olimpia. Această Sfântă Muceniţă a fost 
atât de crud chinuită, a suferit atâta du- 
rere, încât depășește priceperea ome- 
nească. l-au bătut piroane prin cap și 
prin urechi. Chiar ea a spus în vedenie 
unor oameni ai locului, că a suferit dureri 
foarte mari. 

Sfântă Muceniţă Olimpia, roagă-te lui 
Dumnezeu pentru mine, păcătosul, ca 
să-mi duc și eu crucea până la capăt! 

Alături se află mormântul Sfântului 
Nicolae cu moaștele lui, iar puțin mai în 
față se află vasul în care a fost arsă Sfânta 
Muceniţă Irina. Ce mult a fost chinuită și 


Mormântul Sfântului Nicolae 

ea! Era o fetiță de doar doisprezece ani. 
I-au ars trupul cu flăcări aprinse, i-au tăiat 
mâna stângă, iar apoi au băgat-o în vas și 


au ars-o! 


Vasul în care a fost arsă Sfânta Muceniţă Irina 


Sfântă Irinuca, ce mult ai suferit! Cum 
le-a întunecat diavolul mintea turcilor ca să 
chinuie copii nevinovaţi! Parcă o văd în 
fața ochilor... O fetiță cu două codițe, îm- 
brăcată cu o rochie albă până jos... Cât de 
înspăimântată să fi fost văzând cruzimea 
turcilor! Dar le-a răbdat pe toate și a ajuns 
în ceata mucenițelor! 

Sfântă Muceniţă Irina, roagă-te lui 


Dumnezeu pentru mine, păcătosul! 

În partea dreaptă se află mormântul ei, 
iar alături sunt mormintele părinţilor ei, 
Vasile și Maria, care sunt cu toții în ceata 
mucenicilor. O biserică plină de sfinți! 


O biserică plină de durere și mângâiere... 


Mormântul Sfintei Irina 


Stau și mă gândesc la cât de mult au su- 
ferit, la cât de mult au fost chinuiți, dar mi 
se mângâie sufletul gândindu-mă de câtă 
slavă se bucură acum în ceruri! Și cât de 
repede aleargă ei ca să-i ajute și să-i vinde- 


ce pe oameni! 

Într-un colț al bisericii se află zeci de 
cârje lăsate de cei care au venit bolnavi și au 
plecat sănătoși, fiind vindecaţi de Sfinţi. Se 
simte sfințenia în aerul pe care îl respiri și 


pe pământul pe care-l calci. 


Cârje, bastoane și alte obiecte 


lăsate ca mărturie de cei vindecaţi 


Am ieșit din biserica de jos și am in- 
trat în cea de deasupra care este închina- 
tă Sfântului Rafail. Undeva, mai în față, 
în partea dreaptă se află mormântul 


Sfântului. Toată lumea care vine aleargă 

la mormântul lui ca să-i ceară ajutor sau 
să-i mulțumească. 


Biserica Sfântului Rafail 


M-am închinat și eu și am mulțumit 
din nou Sfântului că m-a primit în casa lui. 

Între timp a început Vecernia. M-am 
așezat într-un colț, undeva mai în spate, 
ca să am vedere spre mormântul Sfântului 
Rafail. După Vecernie am coborât la 
aghiazmă. Se coboară mai multe trepte, 
căci se află sub altarul bisericii la vreo 
șapte metri adâncime. 

Mormântul Sfântului Rafail 

Ce liniște și ce răcoare! Am băut 
aghiazmă și m-am miruit din candela 
Sfântului. La apusul soarelui s-au închis 
porțile mănăstirii și m-am retras în came- 
ră. Am gustat ceva, am mulțumit Sfinţilor 
și am adormit cugetând la minunile lor. 


Intrarea la aghiazmă 


Dimineaţă, la ora șapte, a început 
Utrenia urmată de Sfânta Liturghie. 
Slujbele se fac în biserica de sus, unde este 
mormântul Sfântului Rafail. M-am închi- 
nat și m-am retras într-un colț ca să pot fi 
mai liniștit. Slujba a decurs normal, fără 

grabă, iar la sfârșit m-am împărtășit cu 
Sfintele Taine. Mi s-a umplut sufletul de 
bucurie! Am luat anafură și am ieșit din bi- 
serică. Apoi am coborât din nou sub 
Sfântul Altar ca să iau aghiazmă și m-am 
miruit dintr-o candelă care se afla acolo. 
Înainte de a ajunge la aghiazmă, am 
trecut printr-un fel de anticameră cu 
multe icoane și o candelă mare. Acolo era 
o bătrânică la peste șaizeci de ani care fă- 
cea curățenie și mai dădea explicaţii celor 
care întrebau. Am stat de vorbă și cu cu 
ea. Era o bătrânică minunată cu un chip 
luminos. Mi-a zis că e din Cipru și vine 
în fiecare an la mănăstire și stă câte o pe- 
rioadă de timp ca să mai ajute. A văzut 
foarte multe minuni. Odată a venit o fată 
care avea cancer la sân. Toată partea stân- 
gă de sub coaste până la sân era vineție și 
umflată. Avea dureri foarte mari. Atunci 
bătrâna a luat untdelemn din candelă și a 
miruit-o pe locul bolnav. Apoi, fata venea 
în fiecare zi s-o miruiască bătrâna, iar 
între timp se ruga la Sfinţi s-o ajute. 
Participa la slujbe și se împărtășea. După 

trei zile, au dispărut umflătura și vânăta- 
ia, iar durerile au încetat. A mulţumit cu 
lacrimi Sfinţilor și a plecat sănătoasă la 
casa ei. 


Anticameră prin care se trece 
înainte de a ajunge la vasul cu aghiazmă 


O femeie a venit cu băiatul ei, care avea 
o umflătură mare la gât, fiind diagnosticat 
cu cancer. Plângeau amândoi și se rugau 
Sfinţilor. Copilul avea dureri mari și mama 
suferea și ea la fel de mult, chiar mai mult 
văzând că nu poate să-l ajute. După trei 
zile de miruit cu untdelemn a plecat sănă- 
tos la casa lui. Plângeau de bucurie. Tot la 

aghiazmă, am întâlnit o femeie care, după 
ce a ascultat minunile bătrânei, ne-a po- 
vestit că, de treisprezece ani, ea vine în fie- 
care an la Sfânta Mănăstire de pe dealul 
Karyes și ne-a spus și motivul: 


Sunt din Lamia și în urmă cu treispre- 
zece ani, fiul meu a avut un accident de 
mașină. S-a dat de mai multe ori peste 
cap, zdrobindu-se mașina. Băiatul a intrat 
în comă, având capul sfărâmat. L-au dus 
urgent la spital și l-au pregătit de opera- 
ție. I-au făcut tomografie și mi-au zis că 
șansele de a trăi sunt minime, deoarece 
avea capul sfărâmat... 

Am fost de acord să fie operat. Cu câte- 
va zile înainte, citisem o carte despre mi- 
nunile Sfinților Rafail, Nicolae și Irina. 
Am început să mă rog lor cu credință, am 
sunat și la mănăstire ca să-l pomenească. 

Operația a durat puţin peste nouă ore. 
Am așteptat în salon, plângând și rugân- 
du-mă încontinuu la Sfinți. Știam că 
omenește nu există nicio șansă, dar în ini- 
ma mea ceva îmi spunea că Sfinţii o să 
intervină. 

După mai bine de nouă ore a ieșit un 
medic din sala de operaţii și părea oarecum 
speriat. Se uita la mine și nu zicea nimic. 
Eu am crezut că a murit și, neputând vorbi 
din cauza lacrimilor, am dat din cap și am 
făcut un semn cu mâna, întrebând: 

— A murit? 

După câteva clipe, doctorul mi-a zis 
emoţionat că s-a întâmplat ceva ce nu 
poate să explice. Începuse operația și se 
vedea clar, la fel ca și în tomografie, capul 
zdrobit, dar, în scurt timp, s-a refăcut 
singur sub ochii lor și copilul a ieșit din 
comă. S-a adunat o comisie de șapte me- 
dici și toți aceștia nu puteau da nicio ex- 
plicaţie. De trei ori s-au învârtit medicii 
în jurul lui fără să înţeleagă nimic. Atunci 
eu le-am zis: 

— Domnilor doctori, vă spun eu ce s-a 
întâmplat! Cât timp am așteptat în salon 
m-am rugat încontinuu la Sfinții Rafail, 
Nicolae și Irina și cred cu adevărat că ei 
l-au vindecat pe copilul meu! 

— Știu și eu că a fost o minune, a zis unul 
dintre chirurgi. Sper să înțeleagă și ceilalți 
medici care se învârt în jurul lui cu cele 

două tomografii: prima, în care se vede clar 
capul zdrobit, și cea de-a doua, abia făcută 
după operaţie, care ne arată că fiul dum- 
neavoastră e complet sănătos! Trei dintre 
ei sunt veniți din străinătate și nu sunt or- 
todocși. Sper să înțeleagă și ei ce Sfinți pu- 
ternici avem! 

Zicând acestea, doctorul s-a întors la 
colegii lui. 

Eu am rămas în salon plângând de bu- 
curie și mulțumindu-le Sfinților Rafail, 
Nicolae și Irina că mi-au întors copilul din 
morți. După trei zile mi-am luat băiatul 
acasă perfect sănătos. Mergea pe picioarele 
lui, iar medicii îl priveau dând din umeri. 

Au trecut treisprezece ani de atunci și 
copilul meu are o sănătate de fier. Muncește 
toată ziua și nu l-a mai durut capul nici 
măcar o singură dată. lar eu am promis 
Sfinților că atâta timp cât voi trăi, voi veni 
în fiecare an să le mulțumesc! 

M-a emoţionat povestirea femeii și, pe 
ascuns, mi-am șters o lacrimă... Călcam 
pe locul unde Sfinţii Rafail, Nicolae și Irina 


au vieţuit, au îndurat chinuri ce mintea 

omenească nu poate cuprinde și unde au 
stropit pământul cu sângele lor... 

Am ieșit de la aghiazmă plutind și 
m-am așezat pe o bancă din apropiere ca să 
pot contempla împrejurimile. Ce frumos 
este aici și câtă pace se simte în acest loc 
sfânt! Parcă timpul stă în loc, așa... ca în 
veșnicie. 

Puțin mai încolo era o masă cu pahare 
pline cu cafea și un coș cu un fel de posmag 
dulce. Femeia care aproviziona masa mi-a 
făcut semn să iau și eu. Am mulțumit și am 
luat un pahar cu cafea și un posmag. M-am 
retras la banca mea și le-am savurat. Ce 
gustoase erau! Se simțea binecuvântarea 
Sfinţilor! 

La pangar era o maică cu un chip lumi- 
nos și vorbea cu mult drag; despre Sfinți și 
despre fosta stareță care, în urmă cu doi 
ani, plecase la Domnul. Numele ei era 
Evghenia, dar maicile îi spuneau „Mămica“. 
Chiar am rămas surprins când am auzit că 
nu numai maicile îi spuneau așa, ci și mire- 
nii care au cunoscut-o și care au rămas mai 
apropiați de mănăstire. Chiar a fost ca o 
mămică pentru toți. 

Pangarul mănăstirii 


Între timp, maica de la pangar mi-a zis 
că sunt așteptat de Maica Stareţă, Tavita. 
Maicile îi spun „Măicuţa“. M-am dus la 
biroul stareței, care, de fapt, este un fel de 
salonaș unde stătea de vorbă musafirii. 
M-a primit cu multă dragoste și cu zâmbe- 
tul pe buze. În birou se afla și preotul care 
tocmai slujise Sfânta Liturghie. Am luat 
binecuvântare și am fost poftit să iau loc 
într-un fotoliu. Apoi, stareța a chemat o 
maică și m-a întrebat ce doresc să servesc. 
Nu voiam să deranjez, dar am acceptat un 
suc natural de portocale și am fost servit de 
stareță cu diferite fursecuri. Având vârsta 

în jur de șaizeci și cinci de ani, mică de sta- 
tură și cu ochii luminoși, plini de bunătate, 
maica stareță m-a impresionat cu felul în 
care se adresa maicilor: „Draga mea, te rog 
să aduci un pahar cu apă!“ sau „Copilul 
meu, să aduci un suc de portocale!“ 

Se purta ca o adevărată mamă, iar mai- 
cile o iubesc și o respectă foarte mult. Stând 
la birou, răspunde la fiecare telefon și la 
toți cei care o sună. Îşi cerea scuze pentru 
aceasta, dar e multă suferință în lume, 
mulți sunt în necazuri și oamenii au nevoie 
de ajutor. De fiecare dată când era sunată, 
scria pe o foaie numele celor care cereau 
să se roage pentru ei. Telefonau oameni 
din toate colțurile lumii cerând ajutorul 
Sfinților Rafail, Nicolae și Irina. 

Pentru că nu voiam s-o deranjez prea 
mult pe stareță, m-am retras. Înainte de a 
ieși din birou, „Măicuţa“ m-a rugat să mai 
trec pe la ea. 

În ziua aceea am plecat spre biserica 
Sfântului Arhanghel Mihail din Manda- 
mados. Am mers cu mașina cam o oră. 
larăși, ca și la sosirea pe insulă, am văzut 
cum veneau refugiații de o parte și de alta a 

drumului. Era foarte cald, iar ei mergeau 
pe jos tot drumul din locul unde au fost 
lăsaţi cu bărcile. Unii aveau de străbătut și 
câte treizeci-patruzeci de kilometri. Unele 
femei aveau copii în brațe. Îmi era tare milă 
de ei. Am cumpărat câteva înghețate de la 
un supermarket și le-am împărțit la copi- 
lași. La început mă priveau cu neîncredere, 
apoi le-au luat și mi-au mulțumit. 

Doamne, ai milă de ei! 

Mandamados, loc încărcat de istorie... 
Unde se află acum biserica, pe la sfârșitul 
anilor 900 și începutul anilor 1000, se afla 
o mănăstire de călugări. Era ca o cetate, 
având și un turn de pază care se păstrează 
până astăzi. 


Mandamados 

În timpurile acelea, saracinii își făceau 
de cap în Marea Egee. Atacau insulele și 
le treceau prin foc şi sabie. Împărăția 
Bizanțului se confrunta cu probleme 
mari și nu reușeau să mai apere insulele. 
Saracinii se simțeau stăpâni, erau foarte 
sălbatici și înfricoșători la vedere. Se tră- 
geau din ţările arabe. 

Într-una din zile au ajuns și în insula 
Lesvos. Au jefuit ce au putut, dar gândul 
lor era la Mănăstirea Sfântului Arhanghel 
Mihail pe care mai încercaseră s-o jefuiască 
și altă dată, dar atunci nu reușiseră să treacă 
de zidurile mănăstirii. S-au apropiat de 
mănăstire în timpul nopții ca să nu fie 
observați. 

Era în Postul Mare și călugării erau cu 
toții în biserică mai multă vreme, slujbele 
fiind mai lungi. Deoarece nu se așteptau 
să fie atacați atunci, nu au pus pe nimeni 
de pază la turn. După ce s-a tras clopotul 
și saracinii au înţeles că toți călugării s-au 
dus la slujbă, „s-au apucat de treabă“. Au 
aruncat un cârlig legat cu o frânghie peste 
zid. Apoi, unul dintre ei s-a cățărat pe zid, 

Mănăstirea Sfântului Arhanghel Mihail 
de la Mandamados = zidul exterior 


a ajuns în curtea mănăstirii și astfel s-a 
dus la poartă, deschizând-o. În scurt timp 
au intrat toți saracinii în curte și au năvă- 
lit direct în biserică cu săbiile scoase. 
Călugării, optsprezece la număr, au fost 
atât de surprinși, încât nu au apucat să se 
apere și așa au fost uciși aproape toți. 
Doar unul mai tânăr, Gavriil, care era pa- 
racliser și care se afla în altar, a reușit să 
scape de sabia saracinilor, urcând pe o 


scăriță care ducea în pod. 

Saracinii l-au văzut și au alergat după 
el. Dar în momentul acela a început să se 
clatine acoperișul și a apărut Sfântul 
Arhanghel Mihail cu sabia în mână. La 
vederea Sfântului, atacatorii au luat-o la 
fugă aruncând și săbiile din mână, fără a 
se opri până ce au ajuns la corăbiile lor. 
Nu au apucat să jefuiască nimic, după cum 


Je era obiceiul. 


Icoană care ne înfățișează uciderea călugărilor 


și pe Sfântul Arhanghel Mihail de la Mandamados 

Apoi, Arhanghelul Mihail s-a făcut ne- 
văzut. Gavriil, paracliserul, a coborât din 
pod și, ajungând în biserică, i-a găsit pe 
toți călugării uciși, iar pe jos, o mare baltă 
de sânge... S-a așezat în genunchi în fața 
icoanei Sfântului Arhanghel Mihail și a în- 
ceput să se roage. În timpul rugăciunii a 
văzut chipul Arhanghelului că prinde viață 
și că-i zâmbește. A prins curaj și a strigat: 

— Sfinte Arhanghele al meu, ce mult 
mi-aş dori să te pot picta așa cum te văd 
acum! Dar eu nu sunt pictor și nu pot... 
Sfinte Arhanghele, te rog să iei în mâinile 
tale sufletele călugărilor care au fost uciși! 

După ce s-a rugat din destul, s-a ridicat 
în picioare și a privit cu durere la părinții 
uciși și la sângele de pe jos... 

Deodată i s-a luminat mintea și a zis: 
„Pot să folosesc sângele de pe jos în loc de 
vopsele.“ 

Alergând, a adus un lighean și a adunat 
sângele în el, apoi a adus pământ curat și 
l-a amestecat cu sângele mucenicilor, fră- 
mântând până ce a devenit o pastă. Cerând 
ajutorul Sfântului Arhanghel, a început să 

modeleze pământul amestecat cu sânge 
așa cum fac olarii. Gavriil, care nu se pri- 
cepea la așa ceva, se minuna de ceea ce 
ieșea din mâinile lui. A reușit să facă mai 
întâi chipul, apoi o parte din trup, din aripi 
și din sabie, dar i s-a terminat materialul și 
cu ce mai avea abia a reușit să încropească 
restul trupului care acum este acoperit. L-a 
făcut așa cum l-a văzut, doar că a ieșit în- 
chis la culoare, fiind din pământ amestecat 
cu sânge. Așa a luat ființă această icoană 
care se păstrează până astăzi și care face ne- 


numărate minuni. 


(| N: a 4 

Sfântul Arhanghel Mihail de la Mandamados 

Uneori, din ochii Sfântului Arhanghel 
curgeau lacrimi, alteori chipul lui transpi- 
ra, asemenea celui omenesc. De obicei, 
acest lucru se petrecea când veneau oa- 
menii care aveau necazuri mari și se rugau 
la icoana lui. În felul acesta, Sfântul 
Arhanghel Mihail le arată că îi pasă de ei 
și, la rândul lui, se roagă și el la Dumnezeu 
pentru ei. 

Prin minune s-a construit și biserica ac- 
tuală, cea care este în curte. 

Era înainte de anul 1900 când insula 
Lesvos se afla încă sub ocupaţie turcă. 
Biserica era destul de mică și neîncăpătoare 
pentru câtă lume venea să se închine și să 
asculte Sfânta Liturghie. Atunci, epitropii 
bisericii s-au sfătuit și au cerut aprobare de 
la episcop pentru o biserică mai mare în 
afara curții. Au făcut toate demersurile și 
s-au apucat de treabă. A venit episcopul și 
a sfințit locul, apoi muncitorii au săpat te- 
melia. Seara au lăsat uneltele acolo și s-au 
dus la odihnă. Dimineaţa, când au venit, 
nu au mai găsit uneltele, iar pământul pe 
care îl săpaseră pentru temelie era tot la loc 
fiind nivelat cum fusese înainte de a săpa. 

Au anunţat imediat pe epitropi și se mi- 
rau cu toţii neștiind ce s-a întâmplat. Se 
gândeau că poate turcii au făcut aceasta în 
timpul nopții ca să împiedice construcția 
bisericii. La scurt timp a venit o femeie și 
le-a spus că uneltele lor sunt rezemate de 
zidul bisericii din curte. Atunci s-au dus și 
le-au luat și au săpat temelia din nou. lar 
pe timpul nopții au pus cinci oameni de 
pază un pic mai departe, după niște copaci 
ca să nu fie văzuți. 

Stând ei de pază, dintr-odată au văzut o 
lumină din cer că a coborât peste temelie și 
imediat tot pământul s-a așezat la loc, iar 
uneltele au dispărut. Au fugit repede la 
epitropi și le-au spus ce s-a întâmplat. 
Când aceștia s-au dus în curte, au văzut 
uneltele în același loc, lângă biserică. 

Atunci au înțeles că Sfântul Arhanghel 
Mihail vrea ca biserica să fie făcută în 
curte, în locul celei mici. Și așa s-au apu- 
cat de treabă și au ridicat biserica actuală. 

În timpul construcției li s-au terminat 
aproape toţi banii. Mai aveau foarte puţini 
când epitropul, care ţinea toate socotelile 
și păstra lada cu bani în casa lui, s-a rugat 

Sfântului Arhanghel zicând: „Sfinte 
Arhanghele Mihail, te rog, ajută-ne să 
terminăm biserica. Știi că mâine trebuie 
să plătesc pe toți muncitorii și nu mai 
am bani!“ 

S-a rugat stăruitor, cu lacrimi, și apoi 
s-a întins pe pat să se odihnească. Deodată 
a auzit că s-a deschis ușa care ducea la 
odaia cu bani. Atunci s-a gândit: „Asta ne 
mai lipsește acum, să ne fure și banii pe 
care îi mai avem.“ A vrut să se ridice, dar 
s-a simțit ca paralizat fără să se poată miș- 
ca. A auzit cum s-a deschis capacul lăzii, 
după care acesta s-a închis la loc. Apoi a 
văzut în dreptul ușii camerei lui, deschisă 
fiind, un tânăr cu mantie pe spate și cu pă- 
rul lung și negru. Tânărul a privit spre el, 
i-a zâmbit, apoi a plecat încet. După câteva 
minute, s-a putut ridica din pat și el. S-a 
dus direct spre lada cu bani, a deschis-o și 
a găsit-o plină cu monede de aur și argint. 
La început a crezut că visează. A băgat 
mâna în ladă, le-a răscolit și abia atunci a 
înţeles că banii sunt adevăraţi. A căzut în 
genunchi și a strigat: „ţi mulțumesc, Sfinte 
Arhanghele, că ai venit atât de repede să ne 

ajuţi!“ Apoi a alergat la ceilalți epitropi și 
i-a anunțat. 

În ziua următoare când au venit mun- 
citorii, i-a plătit pentru toată lucrarea 
bisericii. Și minunii acesteia i s-a adăugat 
minunea că banii au fost exact cât trebu- 
iau ca să ajungă pentru achitarea tuturor 
cheltuielilor. Mai întâi au zidit biserica 
peste cea mică. După ce au terminat con- 
strucția bisericii mari, au fost nevoiți s-o 
dărâme pe cea mică care rămăsese în inte- 
rior. Au scos toate icoanele din biserica 
mică, dar când au vrut să scoată și icoana 
Sfântului Arhanghel Mihail, cea făcută 
de paracliserul Gavriil din pământ ames- 
tecat cu sângele mucenicilor călugări, nu 
au putut s-o ridice. S-au străduit mult, 
dar oricât au încercat nu au reușit nici 
măcar s-o miște din loc cât de puțin. 
Atunci au înțeles că Sfântul Arhanghel 
vrea ca icoana lui să rămână acolo unde 
au fost uciși cei optsprezece călugări. 

Au acoperit-o cu grijă ca s-o protejeze și 
au dărâmat restul bisericii mici. Icoana a 
rămas în același loc unde se păstrează până 
astăzi. 

Minunile Sfântului Arhanghel Mihail 
sunt nenumărate chiar din timpul ocupa- 
ției turcești. Sfântul Arhanghel nu a per- 
mis niciunui turc să-și bată joc de biserica 
lui. Aceștia au încercat de câteva ori să 
vină cu gânduri rele la Sfânta lui biserică, 
dar de fiecare dată le apărea în față Sfântul 
Arhanghel cu sabia în mână și îndată 
fugeau cu toţii înfricoșaţi. Apoi veneau 
cu daruri la biserică și încercau să-l 
îmblânzească cerându-și iertare. 

Voi povesti acum doar o minune, care 
s-a petrecut în noiembrie 1973... 


Era într-o dimineață senină, undeva în 
îndepărtata țară Sudan. În aeroportul capi- 
talei era mai multă mișcare decât de obicei. 
Se introdusese o cursă specială pentru ele- 
vii care urmau să plece într-o excursie, fie- 
care având un rucsac propriu. După ce au 
urcat cu toţii, avionul a decolat. S-a ridicat 
la înălțimea necesară de zece mii de metri. 
De la turnul de control, comandantul navei 
a fost informat că va avea o călătorie 
liniștită, fiind o zi senină. Și-a fixat ruta, 

apoi a vorbit la microfon urându-le pa- 
sagerilor călătorie plăcută. 

La scurt timp a apărut în fața lui un nor 
întunecat. A coborât avionul la opt mii de 
metri, încercând să treacă pe sub nor. Dar, 
depășindu-l pe acesta, s-a lovit de un al- 
tul, încărcat cu fulgere și trăsnete. A mai 
coborât nava, dar în zadar. Apoi s-a ridicat 
până la douăsprezece mii de metri, înălți- 
mea maximă de urcare, dar nici așa nu a 
scăpat de norii întunecaţi. A coborât din 
nou până la cinci mii de metri, dar fără ni- 
ciun rezultat. Văzând pericolul, pilotul a 
încercat să ia legătura cu turnul de control, 
dar nimic nu mai funcționa, deoarece tot 
echipamentul fusese distrus de fulgere. 

În încercarea de a scăpa de furtună, 
pilotul deviase de la traseu și nu mai știa 
unde se află. A desfăcut harta și a încercat 
să se orienteze în felul acesta, dar în zadar. 
Copilotul a înțeles situația și a rămas 
înmărmurit. Stewardesele țineau lumea de 
vorbă ca să nu se panicheze. Pilotul încerca 
să iasă din furtună făcând diferite manevre. 
Timpul trecea... Avionul trebuia să fi ate- 
rizat de două ore. Într-un final, călătorii au 

înţeles situaţia și au început să plângă cu 
toţii. În zadar a încercat pilotul să-i liniş- 
tească vorbindu-le la microfon... 

Luptându-se în continuare cu furtuna, 
pilotul a aruncat o privire pe ceasul care 
arăta cantitatea de combustibil de care mai 
dispunea. L-a trecut un fior rece prin tot 
corpul. Mai avea combustibil doar pentru 
douăzeci de minute de zbor. Atunci a fost 
sigur că nu mai au nicio șansă. A pus avio- 
nul pe pilot automat, și-a așezat fruntea în 
palme și a început să se gândească la toată 
viața lui... 

Și-a amintit de copilărie... Și-a adus 
aminte că mama lui s-a născut în insula 
Lesvos din Grecia și când era mic copil l-a 
dus și pe el în Grecia, în Mandamados ca 
s-o cunoască pe bunica lui. Apoi l-a dus la 
o biserică a Sfântului Arhanghel Mihail și 
i-a povestit câte minuni face cu cei care au 
nevoie. Gândindu-se la toate acestea, în- 
tr-o clipă s-a trezit ca dintr-un somn adânc 
și și-a amintit de un bătrân care i-a zis la 
un moment dat: „Copilul meu, când îl 
chemi cu credință pe Arhanghelul Mihail 


în ajutor, el vine imediat și te ajută!“ Atunci 

pilotul a ridicat mâinile și a strigat: „Sfinte 
Arhanghele, salvează-mă și îţi promit că îţi 
voi aduce o lumânare mare și o machetă 
din aur după modelul avionului!“ 

În momentul în care a terminat de rostit 
aceste cuvinte, deodată, norii negri din fața 
avionului s-au desfăcut ca o cortină, ca și 
cea de pe scena unui teatru, și a apărut ce- 
rul senin şi albastru. În zare, în strălucirea 
soarelui, se vedea aeroportul unde trebuia 
să aterizeze. A preluat comanda și a aterizat 
cubine. Când s-auitat la ceasulrezervorului, 
acesta arăta că mai era combustibil doar 
pentru cinci minute de zbor... 

Copleșit de bucurie, pilotul a mulțumit 
Sfântului Arhanghel Mihail și, cu prima 
ocazie care s-a ivit, s-a dus în Grecia, la 
Mandamados cu darurile promise, dar și cu 
multe lacrimi de mulțumire... 

Ce lucruri minunate s-au petrecut pe 
aceste locuri! 

Încerc să înțeleg și să simt pământul 
pe care calc. Înainte de a ieși pe poartă, 
privesc din nou tabloul în care e zugrăvit 
Sfântul Arhanghel Mihail alungând pe 


saracini, iar ei fug înnebuniți de spaimă, 

încercând să-și scape viața. În partea 
cealaltă a porţii este zugrăvit Sfântul Ar- 
hanghel în picioare, având sabia în mână, 
o pictură de dimensiuni uriașe... 

Privind la el, am început să vorbesc sin- 
gur: „Sfinte Arhanghele, oare cine are cu- 
rajul să intre în mănăstire cu gândul de a 
face rău?“ 

Acum înţeleg frica turcilor. Au jefuit 
peste tot, dar de Biserica Sfântului Ar- 
hanghel Mihail nu au îndrăznit să se 
apropie. lar cei care au încercat, s-au căit 
amarnic, apoi au venit cu daruri și și-au 
cerut iertare. 

Am ieșit cu nostalgie din curtea mănăs- 
tirii și m-am plimbat puţin prin împreju- 
rimi. Înainte de plecare m-am dus la resta- 
urantul de alături. Am luat un suc natural 
și gogoși în miere de albine, care sunt tra- 
diționale locului, și m-am așezat la o masă 
la umbra unui copac bătrân. Servind gus- 
tarea, priveam la zidurile care înconjoară 
biserica și la turnul de pază. În atâtea sute 
de ani, oare câți călugări și mireni au cer- 
cetat zările până în depărtare ca să vadă 
dacă se apropie vreo primejdie? Dacă ar 

avea gură aceste pietre ale turnului, multe 
ar spune... 


Restaurantul unde am servit masa 


Terminând gustarea, i-am mulțumit 
Sfântului Arhanghel Mihail și am plecat 
cu nădejde, știind că am mai câștigat un 
mijlocitor înaintea lui Dumnezeu. 

La întoarcere, aceeași situaţie. Foarte 
mulți refugiați și de o parte a drumului, și 
de cealaltă. Fără să vreau, mi-am amintit 
de saracinii care veneau din aceleași țări. 
Oare aceștia știu că strămoșii lor au venit 
cândva pe aceste locuri cu sabia în mână 
făcând multă vărsare de sânge?! Oare lor 
nu le-a mai rămas nimic din sălbăticia 

strămoșilor lor? Să dea Bunul Dumnezeu 
să mă înșel și aceștia să fie oameni buni. 
Dar oare dacă le va fi foame, nu vor repeta 
istoria? 

Sfinte Arhanghele Mihaile, să ai grijă 
de biserica ta, de insulă și de întreaga lume, 
căci se întrezăresc nori negri la orizont! 


Fiecare neam are tradiția și obiceiurile 
lui. Așa a fost lăsat de la Dumnezeu, ca să 
nu se amestece fiii lui Sim, afet și Ham. 
Fiecare a primit colțul lui de pământ. Deci, 
ce se va întâmpla când se vor amesteca cu 
toții? Mi-e frică să mă gândesc! 

Timpul a trecut și se apropie seara. Am 
oprit la un restaurant pe malul mării. Era o 
priveliște minunată. Marea se legăna ușor, 

ajungând cu valurile până aproape de pi- 
cioarele mele. În depărtare se vedea Turcia. 

Am comandat cartofi prăjiţi şi o salată. 
Mai erau și alți clienți la alte mese, dar ni- 
ciunul nu vorbea grecește. Atunci, l-am 
întrebat pe ospătar de ce neam sunt. Mi-a 
zis că sunt turci și a continuat spunând că 
în ultimul timp cei mai mulți clienți sunt 
din țara vecină. Apoi mi-a zis zâmbind: 
„Dacă ei ne aduc bani, pe ei îi servim.“ 

Și iarăși m-am dus cu mintea în anii 
din urmă când turcii făceau mereu incursi- 
uni pe această insulă și o jefuiau pentru că 
era cea mai aproape de ţara lor. Acum tot 
ei sunt cei mulți care vin s-o viziteze. 
Chiar la Biserica Sfântului Arhanghel 
Mihail din Mandamados am văzut un 
grup de vreo cincizeci de turci. I-am întâl- 
nit chiar lângă poartă, unde este icoana 
cu Sfântul Arhanghel alungându-i pe 
saracini... 

Toţi priveau cu ochii mari la imagine 
și ascultau cu interes explicațiile ghidului 
care-i însoțea. Saracinii aveau veșminte 
asemănătoare cu cele turcești. Oare ce gân- 
deau aceștia privindu-i? 

Mă întorc la restaurant și pot să spun 
că e tare plăcut să mănânci pe țărmul mă- 
rii! Un pic mai încolo, mai multe bărci 
ancorate moțăiau legănându-se pe valuri 
în bătaia vântului. Am avut și orchestră. 
Unul cânta la chitară, iar altul la ceva elec- 
tronic. Erau melodii tradiționale grecești. 
Am servit un suc, iar apoi, încet-încet, 
m-am retras la mănăstire. M-am odihnit 
și, de dimineaţă, din nou la Sfânta Li- 
turghie. După ce s-a terminat slujba, care 
a fost la fel de impresionantă, am întâl- 
nit-o pe maica de la pangar și mi-a zis că 
maica stareță mă așteptase în birou cu o 
seară înainte. 

Mă gândeam că dacă am fost o dată, 
nu trebuie s-o mai deranjez. Cu toate 
acestea, după ce am trecut pe la aghiaz- 
mă, m-am îndreptat către biroul maicii 
stareţe. M-a primit cu drag și cu același 
zâmbet cald și prietenos. După tratația 
specifică cu suc natural și diferite dulciuri 
am rugat-o să-mi mai povestească câte 
ceva despre Sfinți și despre maica stareță 
Evghenia, care plecase la Domnul. 

Locul de unde se ia aghiazmă 


Atunci „Măicuţa“ a început a-mi poves- 
ti că a venit la mănăstire în urmă cu treizeci 
și șapte de ani, după ce citise cartea numită 
Suflete obosite, scrisă de stareța Evghenia. 
De când a sosit nu a mai ieșit niciodată din 
mănăstire. Lot timpul și-a dat silința să n-o 
supere niciodată pe stareță. Spunea că mai- 
ca stareță Evghenia era plină de dragoste și, 
în același timp, și aspră cu toate maicile. 
Le-a învățat să aibă dragoste între ele și să 
fie unite cum sunt degetele de la mână. 
Când era mică, stareţa Evghenia a văzut-o 
pe Sfânta Maria Magdalena, de la care a 


primit multe învățături și a mărturisit că nu 

a văzut femeie mai frumoasă decât Sfânta. 
S-a hotărât că atunci când va crește mare să 
construiască o biserică în cinstea ei. Odată, 
Sfânta Maria Magdalena i-a zis: „Lu vei 
urma drumul meu!“ 

După ce și-a terminat studiile, s-a dus la 
o mănăstire în Hio. Tatăl ei, care era foarte 
bogat, i-a zis că dacă nu se întoarce acasă, o 
dezmoștenește. Atunci ea i-a răspuns: 
„Prefer să trăiesc în sărăcie, dar cu rasa pe 
mine!“ 

Auzind acestea, tatăl ei a lăcrimat și a 
lăsat-o să-și urmeze drumul. La scurt timp 
a ajuns stareță acolo. Luând binecuvântare 
de la mitropolitul Hiului, s-a dus la Atena 
să construiască o biserică în cinstea Sfintei 
Maria Magdalena după cum făgăduise. În 
ziua în care trebuia să primească aprobarea 
din partea Arhiepiscopiei ca să construiască 
biserica, i s-a arătat Sfântul Rafail și i-a zis: 
„Nu-ţi vei îndeplini planurile tale și nu vei 
construi acum biserica, pentru că te-am 
ales stareță la mănăstirea mea!“ 

Întorcându-se în Hio, a găsit scrisoare 
de la Mitropolitul Mitilenei care-i scria: 
„Prin mine, smeritul, te cheamă Sfinții și 

mulțime de oameni să vii și să iei stăreția 
mănăstirii din Karyes, unde va fi mănăstire 
de maici.“ 

Era în primăvara anului 1964. La scurt 
timp i s-a arătat Sfântul Rafail și i-a zis pe 
un ton mai aspru: „i-am spus să vii!“ 

Le-a lăsat pe toate și în ziua următoare 
a plecat spre Mitilini. Mergând spre mi- 
tropolie, a fost oprită de o oarecare femeie, 
care a întrebat-o: 

— Sunteţi cumva stareța Evghenia care 
urmează să vină la Mănăstirea din Karyes? 

— Da. Dar de ce mă întrebaţi? 

— "Toată noaptea, soțul meu a vorbit în 
somn zicând: „Evghenia, Sfinte al meu! 
Evghenia!“ L-am trezit și l-am întrebat su- 
părată: „Despre care Evghenia tot vorbeşti 
și nu mă lași să dorm?!“ Și el mi-a răspuns: 
„Oare cunoști pe vreo Evghenia cu schima 
îngerească? Sfântul Rafail mi-a zis că o va 
aduce stareță la Mănăstirea din Karyes!“ 

La mitropolie a primit împuternicire 
pentru mănăstire. Când a ajuns acolo, i 
s-au arătat Sfinții Rafail, Nicolae și Irina. 
Nu exista decât biserica de jos făcută pe ju- 
mătate. Și-a întins un cort alături și în 

primele zile a locuit în el. O femeie din sa- 
tul Thermi, pe nume Maria, i-a văzut pe 
Sfinți în vedenie și aceștia i-au zis: „Să urci 
la Karyes și să-i spui stareței Evghenia să 
doarmă noaptea la tine până se vor construi 
chiliile mănăstirii.“ 

În primele zile îl vedea pe Sfântul Rafail, 
trează fiind, că o ducea de la biserică până 
la poarta de fier, apoi Sfântul încuia poarta 
predându-i ei cheia. 

În realitate nu exista nici măcar un zid 
în jurul bisericii și, deci, nici poartă. Atunci 
când s-au construit, au fost exact cum le 
vedea ea înainte. Chiar și cheia, era la fel de 
mare cum a privit-o atunci când i-a înmâ- 
nat-o Sfântul Rafail. 

Îmi tresălta sufletul de bucurie la auzul 
lucrurilor frumoase și minunate povestite 
de maica stareță despre egumena Evghenia. 
La rugămintea mea, a continuat șirul 
povestirii... 

La început, mănăstirea avea foarte pu- 
țin teren și stareța Evghenia s-a gândit că 
va fi foarte greu pentru maici să locuiască 
strâmtorate doar între zidurile mănăstirii. 
Astfel, l-a rugat pe tatăl ei, care avea 

posibilități financiare, s-o ajute și să cum- 
pere terenurile de măslini din jur. Acesta a 
acceptat cu drag, dar oamenii nu doreau să 
vândă, spunând că mai târziu pământurile 
lor vor avea valoare, deoarece mănăstirea 
va ajunge vestită. 

Pământul care se afla chiar lângă mă- 
năstire era al unei bătrâne. S-a dus nepotul 
la ea și i-a zis: 

— Te roagă stareța de la mănăstire să-i 
dai pământul, că altfel va fi greu pentru 
mănăstire! 

— Cum arată stareța? l-a întrebat 
bătrâna. 

După ce a descris-o nepotul, bătrâna a 
căzut pe gânduri. 

— Măi, măi... Oare să fie de la 
Dumnezeu!? 

— De ce? Ce s-a întâmplat!? 

— Mi-am amintit de o vedenie pe care 
am avut-o când pe locul mănăstirii nu exis- 
ta nimic. Am văzut pe această stareță că 
predica la o mulțime de oameni Cuvântul 
lui Dumnezeu și, văzându-mă, mi-a făcut 
semn să merg lângă ea. M-a mângâiat pe 
umăr și, întorcându-se spre lume, a zis: 

„Nu mă osândiți că am băgat-o în seamă 
mai mult, dar este cea mai bună vecină a 
mea!“ 

Această vedenie a făcut-o pe bătrână 
să-i dea pământul. 

Când s-au dus la notariat să facă actele, 
bătrâna se uita încontinuu la stareță și plân- 
gea cu bucurie amintindu-și de vedenie. 

Altă femeie, pe nume Vasilichi, care 
avea și ea pământul în apropiere, a zis că nu 
poate să-l vândă, că vrea să aibă și ea pă- 
mânt aproape de mănăstire. Se gândea fe- 
meia să facă rugăciuni către Sfântul Rafail, 
în timp ce-și lucra pământul. Noaptea, i-a 
apărut în somn Sfântul Rafail și i-a zis pe 
un ton sever: „Să te duci luni să faci actele 
cu stareța Evghenia!“ Și femeia a încuviințat: 
„Mă duc, Sfinte al meu, mă duc!“ 

Soţul ei a auzit-o vorbind în somn și, 
trezindu-și soția, a întrebat-o: 

— Ce tot vorbești acolo că te duci... și nu 
mă lași să dorm?! Unde te duci!? 

— A zis Sfântul Rafail să mă duc luni să 
fac actele cu stareţa Evghenia. Trebuie să 
mă duc, nu pot să mă împotrivesc Sfântului! 


ca Am fost la Sfinții Rafail, Nicolae şi Irina = 


Terenul, pe care acum se află via mănăs- 
tirii, îl avea un oarecare Gheorghe. Când 
s-a dus la notariat să facă actele, la intrare îl 
aștepta o femeie, care i-a zis: 

— Îţi dau cu douăzeci de mii mai mult 
decât stareța, numai să mi-l vinzi mie! 

Atunci omul i-a răspuns: 

— Poţi să-mi dai și milioane, că nu ţi-l 
dau. Eu o respect pe stareță și vreau să-l 
dau pentru mănăstire! 

Odată a venit la Sfânta Mănăstire un 
grup de femei și au cerut să i se cânte un 
paraclis în biserică. Atunci, stareța le-a spus 
că nu este preot, că e plecat... Femeile, mi- 
rate, au întrebat: 

— Cum să fie plecat, dacă noi l-am văzut 
mai devreme închinându-se la icoana 
Maicii Domnului!? 

— Înseamnă că l-aţi văzut pe Sfântul 
Rafail, pentru că în biserică nu este 
nimeni! 

Adesea, Stareța Evghenia spunea că îl 
vedea pe Sfântul Rafail cum liturghisea îm- 
preună cu preotul slujitor, alteori îl zărea 
cum binecuvânta lumea toată din biserică. 

Toate povestirile „Măicuţei“ m-au um- 
plut de bucurie. Și pentru că o reținusem 
mult, i-am cerut iertare, i-am mulțumit 
pentru tot și am plecat mai bogat sufletește. 

Peste tot vedeam urmele stareței 
Evghenia. La pangar sunt expuse toate căr- 
țile scrise de ea. Sunt peste o sută cincizeci 
de cărți, dintre care optzeci sunt cu minu- 
nile Sfinţilor Rafail, Nicolae și Irina. Toată 
lumea vorbește cu evlavie și respect despre 
„Mămica“. 

În acea zi am plecat în altă parte a 
insulei, spre Kaloni, unde se află Mă- 
năstirea Limonos. 


Limonos 

Această mănăstire a fost înfiinţată de 
Sfântul Ignatie Agaliano la anul 1526. 
Este o mănăstire mare și frumoasă, dar 
are doar trei călugări. În timpurile vechi a 
avut foarte mulți monahi și era ca o oază 
duhovnicească. 

Numeroasele paraclise din interior și 
muzeul cu obiecte vechi și valoroase sporesc 
frumusețea și bogăţia sfintei mănăstiri. 
Ansamblul mănăstiresc mai cuprinde o 
casă pentru bătrâni, care oferă toate con- 
dițiile pentru un trai decent, și, de aseme- 
nea, un cămin pentru elevi și un orfelinat. 
Pe timpul verii se organizează în cadrul 
mănăstirii diferite tabere pentru copii. 
Bineînțeles că sunt angajați mireni pentru 
treburile acestea. 

M-a impresionat foarte mult când 
m-am închinat la capul Sfântului Ignatie, 
care se află în biserica mare, în fața Sfântului 
Altar. Se simţea o mireasmă deosebită ie- 
șind din el. Acest lucru mi l-a mai spus un 
creștin care fusese altădată acolo. M-am 
liniștit un pic în biserica veche în care se 
rugaseră atâtea mii de călugări. Se simţea o 
pace și o liniște care te făceau să uiţi de 

tine. Am vizitat muzeul îmbogățit cu cărți 
vechi și cu multe alte odoare. Unele, de pe 
timpul Sfântului Ignatie. Puțin mai încolo 
de poarta mănăstirii se află un fel de resta- 
urant cu o frumoasă terasă. Eram singurul 
client și am servit un suc natural de porto- 
cale. În jur se vedeau zeci de bisericuțe pe 
terenul din afara mănăstirii. 

Se spune că Sfântul Ignatie a vrut să 
construiască câte o bisericuță pentru sfinții 
din fiecare zi a anului. A reușit să constru- 
iască aproape o sută de astfel de biserici, iar 
urmașii lui au mai adăugat și altele la lucra- 
rea începută de Sfântul Ignatie. Peste tot, 
doar bisericuțe... 

De acolo am trecut și pe la mănăstirea 
de maici Mirtidiotisa. Această mănăstire a 
fost ridicată de Sfântul Ignatie și se afla sub 
povăţuirea lui. Acum mai sunt doar câteva 
maici în vârstă. E multă liniște aici deoare- 
ce mănăstirea se află într-un loc mai retras. 
Am stat mai mult timp în bisericuța cimi- 
tirului care era umbrită de un copac bătrân 
uriaș. Timpul a trecut și am pornit pe dru- 
mul de întoarcere. 

lată-mă ajuns din nou la căsuţa Sfinților 
mei dragi. Având timp la dispoziţie, am 
mai răsfoit și am mai citit câteva lucruri 
minunate scrise de stareța Evghenia. Spu- 
nea că atunci când era în Atena, Sfinţii au 
trimis pe cineva din Thermi, un bărbat pe 
nume Costa, ca să vină în Atena și să o 
cheme la mănăstirea lor ca stareță. Costa 
s-a urcat în corabie și a plecat fără să știe 
nimic mai mult. Când a coborât în portul 
Pireu, nu știa încotro s-o apuce. Atunci s-a 
apropiat un om de el și l-a întrebat unde 
merge. El a răspuns că merge în zona 
Vrilissia. Omul l-a dus și l-a lăsat exact în 
fața casei unde trebuia să ajungă. Văzând-o 
pe stareță, i-a spus: 

— Toţi cei din sat îi văd pe Sfinţi și ne 
spun că vei veni stareță la mănăstirea lor, 
iar pe mine m-a trimis chiar Sfântul Rafail 
să te înștiințez să vii cât mai repede, că te 
așteaptă! 

Mai spunea stareța că a primit și o scri- 
soare de la Vasilichi Rali care îi scria: 

„Este voia Sfântului să vii. Te cheamă 
prin multe persoane și prin mine ca să vii. 
Mi-a arătat Sfântul un catalog în care scria 

cu litere mari: STAREŢA EVGHENIA. 
Deci, vino cât mai repede că te cheamă 
Sfinții.“ 

Alte două femei i-au văzut pe Sfinți că 
o aduceau pe stareța Evghenia. O femeie 
pe nume Anghela a văzut de multe ori pe 
muntele Karyes o lumină care strălucea pe 
tot dealul. Și soţul ei a văzut Lumina, chiar 
și alți vecini. Se întrebau toți: „Ce să fie 
oare?“ Într-o noapte i s-au arătat Sfinții 
Rafail și Nicolae și i-au zis: 

„Karyes este un munte sfințit și lumina 
pe care o vezi este Lumină Sfântă care co- 
boară din cer!“ 

Am închis cartea și mă gândeam pe ce 
loc minunat mă aflu. Preotul loan Calaidis 
îi numea pe Sfinţii Rafail, Nicolae și Irina 
„Sfinți de serviciu“, adică Sfinţii care au 
fost rânduiți de Dumnezeu ca să aibă grijă 
de noi și să ne ajute. 

În ziua următoare m-am dus din nou la 
Sfânta Liturghie și m-am întărit sufletește 
prin Sfânta Împărtășanie. Apoi am coborât 
la aghiazmă și, bineînțeles, m-am dus ia- 
răși la maica stareță. 

M-a primit cu bucurie și, după tratația 
obișnuită, am rugat-o să-mi mai spună și 
alte lucruri folositoare. Printre altele mi-a 
povestit că în urmă cu câțiva ani a fost adus 
un om paralizat, care se sprijinea în cârje. 
L-au lăsat în curtea mănăstirii și, apro- 
piindu-se un preot de el, l-a lovit ușor cu 
palma pe umăr și i-a zis: 

— De ce ai venit aici? 

— Ah, părinte, sunt într-o stare foarte 
rea, sunt paralizat și m-au adus aici spu- 
nând că Sfântul Rafail este mare făcător de 
minuni! 

— Nu ai nimic, i-a zis preotul cu căldură 
și, lovindu-l din nou pe umăr, a dispărut. 

— Unde este părintele? Unde este părin- 
tele? striga cel paralizat. 

— Care părinte? l-au întrebat cei din jur. 

— Cel care a fost aici! 

Mare emoție i-a cuprins pe toți când 
l-au văzut că lasă cârjele și începe să mear- 
gă. Toată lumea s-a adunat în jurul lui în- 
trebând cum arăta Sfântul, căci nimeni 
dintre cei din jur nu-l văzuse, decât el. 

Mi-a spus stareța că odată a venit și 
Cuviosul Efrem de la Katunachia din 

Sfântul Munte, ca să se închine la Sfinţi. A 
sunat dinainte și și-a anunțat sosirea. 
Atunci stareța Evghenia a întins un covor 
roșu până la poarta mănăstirii și a rânduit 
maicile de o parte și de alta a covorului. 

Când a ajuns Părintele Efrem și a pășit 
pe covor, stareța Evghenia i-a ieșit înainte 
și a căzut în genunchi la picioarele lui ce- 
rându-i binecuvântare. Atunci Părintele 
Efrem s-a aruncat și el la pământ și a cerut 
să fie binecuvântat de stareță. Niciunul nu 
dorea să se ridice și amândoi cereau bine- 
cuvântare. Toate maicile au început să 
plângă fiind mișcate de această scenă. 

După un timp, Părintele Efrem a spus: 

— Sunt preot și duhovnic, de aceea te 
rog să faci ascultare și să mă binecuvântezi! 

Atunci stareţa l-a binecuvântat și s-au 
ridicat amândoi. 

Părintele Efrem a stat câteva zile în mă- 
năstire și a slujit Sfânta Liturghie acolo, 
după care s-a întors în Sfântul Munte. 

„Măicuţa“ mi-a mărturisit că în ultimii 
ani nu s-a dezlipit de stareța Evghenia. A 
fost întotdeauna aproape de ea. Chilia ei 
era lângă a stareței. Uneori când stareța 

Evghenia se afla împreună cu maicile, o 
vedeau deodată că se ridică în picioare și se 
închină până la pământ, zicând: 

— Bine aţi venit, Sfinților! 

Uitându-se la maici le zicea: 

— Au venit Sfinţii Rafail, Nicolae și 
Irina, îi vedeţi? 

Dar maicile nu-i vedeau. Atunci zicea la 
cea mai tânără: 

— Nici tu nu-i vezi că ești mai tânără și 
mai curată?! 

Nici ea nu-i vedea. 

— Ce mult mi-aș dori să-i vedeţi și voi! 
le zicea stareța. 

Cu puţin timp înainte de a pleca la 
Domnul, stareța Evghenia a stat la pat și 
maicile i-au pus în cameră un aparat și unul 
în bucătărie ca să poată auzi orice sunet din 
camera stareței. Prin acest aparat se auzea 
chiar și răsuflarea maicii stareţe. Și așa toa- 
te maicile din mănăstire auzeau dacă are 
nevoie de ceva. 

Actuala stareță stătea aproape tot tim- 
pul lângă ea având grijă să nu-i lipsească 
nimic. Odată când „Măicuţa“ s-a dus la 
bucătărie, au întrebat-o maicile: 

— Ce călugări au venit la stareța Evghenia 
și au psalmodiat?! Că ne-a plăcut foarte 
mult... 

Atunci „Măicuţa“ le-a spus că nu a mai 
fost nimeni în cameră, că doar ea singură 
a stat în tăcere lângă patul stareţei. Maicile 
au zis că nu se poate, că ele au auzit psal- 
modii din camera „mămicii“. Astfel, 
„Măicuţa“ le-a îndemnat să înregistreze 
cântările, dacă o să le mai audă. La scurt 
timp acestea s-au auzit din nou și maicile 
au înregistrat. Am întrebat-o pe stareță 
dacă mai are aceste cântări. Le-a adus și 
le-am ascultat. Erau cântări foarte frumoa- 
se, se auzea un cor de călugări psalmodiind 
și cum cineva tămâia cu cădelnița. Aceste 
cântări au durat mai bine de cinci minute. 
Le-am ascultat cu emoție și i-am mulțumit 
maicii stareţe. 

Timpul a trecut ascultând istorisirile 
frumoase și încet-încet a trebuit să mă re- 
trag. Am trecut pe la pangar și am mai 
cumpărat câteva cărți. În acest răstimp am 
rugat-o pe maica de acolo să-mi mai spună 
câte ceva despre acel loc minunat. Mi-a 
povestit că, pe când trăia stareța Evghenia, 


ca Am fost la Sfinții Rafail, Nicolae şi Irina = 


le spunea dinainte cine o să vină în mănăs- 
tire ca să rămână cu totul acolo. 

Odată le-a vorbit de o fată care locuia 
în Australia, că o cheamă așa, are caracte- 
rul acesta... și peste o săptămână avea să 
vină să rămână acolo. Și toate s-au petre- 
cut așa cum le-a spus de dinainte stareța. 
Ea le-a zis că, de fiecare dată când e să 
vină cineva să rămână acolo, i se arată 
Sfântul Rafail și îi spune numele, ce fel de 
caracter are și dacă să o accepte sau nu în 
sfânta mănăstire. 

Odată a venit o femeie și a cerut s-o pri- 
mească în mănăstire. Stareţa nu i-a dat 
niciun răspuns. Femeia tot insista pe la 
maici ca să pună cuvânt pentru ea. Maicile 
i-au zis stareței s-o primească, că e femeie 
evlavioasă. Stareţa și-a exprimat dorința că 
ar vrea să se mai roage puțină vreme. 

După trei zile, pe când se termina Sfânta 
Liturghie, femeia a început să strige: 

— Mă alungă Sfântul Rafail, eu am venit 
cu gânduri rele în mănăstire, am venit ca să 
fac rău! Uite, Sfântul fuge cu bastonul 
după mine și mi-a zis să plec, să nu mai 
stau nicio noapte aici! 

Și așa fugea femeia țipând. 

După spusele acestei maici, toate vieţu- 
itoarele care locuiesc în sfânta mănăstire au 
fost primite la îndemnul Sfântului Rafail. 

Am întrebat-o dacă ei i s-a întâmplat 
ceva deosebit. Mi-a zis că odată a alune- 
cat și și-a rupt mâna. A fost dusă la spital, 
operată și pusă în ghips. Când s-a trezit 
după operație, doctorul se afla lângă patul 
ei. A început să vorbească cu el și, când a 
văzut-o pe stareța Evghenia alături de el, 
ea a exclamat cu bucurie: „Uite-o pe 
«Mămica»!“ Atunci doctorul i-a zis că nu 
e nimeni în cameră în afară de el. Dar 
bolnava a zis: „Uite-o, a venit lângă mine, 
iar acum pleacă!“ 

Doctorul a zis că poate nu și-a revenit și 
are vedenii. Maica m-a încredințat că a vă- 
zut-o destul de bine timp de mai bine de 
un minut. Când s-a întors la mănăstire i-a 
povestit stareței că a văzut-o. Atunci aceas- 
ta i-a zâmbit și i-a mângâiat de câteva ori 
mâna bolnavă zicându-i: „Da, am fost aco- 
lo!“ Mai târziu, când maica a rămas cu ceva 
urmări la mână, a înţeles de ce stareța i-a 
mângâiat locul bolnav. 

De la pangar m-am dus în curtea interi- 
oară unde se află mormântul stareței 
Evghenia. 

Ce frumoasă era curtea! Toată era plină 
cu flori și frumos îngrijită. Se aflau și trei 
biserici mai mici între flori. Parcă mă aflam 
în altă lume! Era liniște și pace. 

La mormântul stareței se afla o maică 
bătrână care stătea pe un scaun cu o me- 
tanie lungă în mână. Se ruga în tăcere. 
M-am închinat și apoi am stat de vorbă cu 
ea. M-a uimit cât de mult o iubea pe 
„Mămică“! Mi-a zis că, prin viața ei sfântă, 
maica stareță Evghenia ajunsese la îndum- 
nezeire. Mi-a mărturisit că promisese că 
nu se va despărți niciodată de ea. Privind 
spre mormânt, a continuat: 

— „Mămică“, dacă tu ne-ai părăsit, eu nu 
te voi părăsi niciodată și voi veni în fiecare 
zi la mormântul tău! 

Printre altele, mi-a povestit că odată a 
venit un băiat care avea cancer la gât. Avea 
o umflătură mare cât o portocală. Pe când 
se ruga el la mormântul stareței, a văzut o 

85 


86 


Monah Pimen Vlad 


IA KAEIAAPA 
OYMENH KAI KTITAP 
PAZ MONHZ ATIOY PAGAHA 
OA THE ATANHE 
-7-2013 


4 
AM 

atingându-i umflătura. În momentul acela 
a dispărut orice urmă de boală și copilul s-a 
ridicat sănătos, mulțumindu-i cu lacrimi 
stareţei. Maica mi-a mai spus că a văzut și 
ea mâna ieșind din mormânt, fiind în apro- 
piere. Mi-a povestit multe maica, dar nu 
le-am reținut pe toate. 

Acolo era îngropat și tatăl stareței 
Evghenia. Așa a rânduit Dumnezeu. Ca 
acest părinte să-și afle somnul de veci în 
cimitirul Sfintei Mănăstiri pe care a susți- 
nut-o financiar atât de mult. Astfel, tată și 
fiică sunt alături aici, pe pământ, și în 
CET 

Stareța Evghenia și-a știut sfârșitul cu 
cincisprezece zile înainte. Le-a spus maici- 
lor în ce zi va adormi, ceasul și minutul. 
Înainte de plecare a chemat pe toate maici- 
le, le-a sfătuit și le-a binecuvântat. Apoi a 
pus-o stareță pe maica Tavita, după care a 
plecat în pace la Domnul. 

În acea zi nu am mers decât la o mă- 
năstire mai apropiată din zona Polihnitu, 
Damandrin, care are hramul Adormirea 
Maicii Domnului. Se află pe un deal și 
mulți ani a fost pustie. Acum are doi 

călugări. M-am închinat în biserică, apoi 
starețul m-a servit cu un pahar de apă rece 
și un dulce. Mi-a povestit câteva lucruri 
despre istoricul mănăstirii, după care am 
plecat pe drumul de întoarcere. Toate erau 
frumoase și mă bucuram de ele, dar gândul 
meu era tot la Sfinții mei dragi și la minu- 
nile pe care le făceau. Nici nu mi-am dat 
seama când am ajuns din nou pe drumul 
spre mănăstire. Am lăsat mașina în parcare 
și m-am dus la Vecernie. După aceea am 
urcat în grădina cu măslini, care se află 
deasupra mănăstirii. Îmi doream să cale și 
eu pe acele locuri în care se arătaseră de 
atâtea ori Sfinții! 

Cred că mai bine de un ceas m-am 
plimbat pe dealuri și am vorbit cu Sfinţii 
mei dragi. Nu m-aș fi mirat dacă i-aș fi 
întâlnit printre măslini. Auzisem atâtea 
minuni, încât totul mi se părea posibil. 
Mireasma de sfințenie se simțea peste tot. 

După ce m-am îndestulat duhovnicește, 
am coborât la mașină și am pornit spre ace- 
lași restaurat să mănânc ceva. Era ultima 
seară și doream să mă mai bucur de briza 
mării. l-am găsit pe ospătari în alertă, 

pregăteau mesele ca pentru nuntă. Mi-au 
spus că nu mai au locuri, decât o masă un- 
deva într-un cerdac. Le-am spus că sunt 
mulțumit și acolo. Mi-au spus că turcii au 
un fel de sărbătoare cum ar fi Paștile la noi 
și vine un grup de o sută de persoane să 
mănânce la restaurantul lor chiar din 
Turcia și și-au făcut rezervare din timp. 
Mi-am comandat o gustare și am mâncat 
liniștit, admirând marea în liniștea serii. 
După care i-am mulțumit lui Dumnezeu și 
am plecat la drum spre mănăstire. Turcii 
încă nu veniseră. Când am ajuns, se întu- 
necase bine, dar nu prea îmi venea să mă 
duc la culcare. Era prea frumos afară, cerul 
era ca o explozie de stele. Nu te mai săturai 
să-l priveşti. Am pornit la plimbare pe alee. 
Undeva mai spre ieșire, am întâlnit o fa- 
milie de greci care locuiau în Germania. 
Erau doi bătrânei și se ţineau de mână. 
Am schimbat câteva cuvinte cu ei. Veniseră 
la Sfinţi. Mi-au zis că au venit cu vaporul 
din Kavala și au făcut șapte ore. Și-au luat 
bilete la cabină și au plătit două sute de 
euro. Atunci m-am gândit cum au avut 
grijă Sfinţii de mine ajutându-mă să ajung 

aici cu avionul din Tesalonic. Am făcut 
aproape o oră și am plătit cincizeci de euro 
dus-întors. Cei doi bătrâni se plângeau că 
nu au găsit de cumpărat nici măcar o sticlă 
cu apă. 

În afara mănăstirii se află o casă mare 
care are un restaurant cu terasă, dar de un 
timp proprietarii îl închiseseră. Mi-am 
amintit că tocmai în ziua aceea, pe când 
eram la stareță, am auzit-o vorbind a tele- 
fon cu niște cunoscuți că restaurantul îl va 
închiria preotul din sat care venea și mai 
slujea la biserica mănăstirii. ÎL va redeschi- 
de ca să aibă pelerinii unde găsi o mâncare 
caldă când stau mai multe zile la mănăstire. 
După cum am mai spus, mănăstirea pri- 
mește și cazează gratuit până la trei zile pe 
toată lumea, dar fără să le ofere mâncare. 
Acest restaurant este binevenit pentru că 
nu mai există altul în zonă și nu vin toți cu 
mașina să poată merge la malul mării. Din 
Mitilini este autobuz care vine până la mă- 
năstire. Vine dimineața și seara. Sunt mulți 
oameni care vin cu autobuzul. 

M-am retras în cameră, mi-am făcut 
rugăciunile, am vorbit cu Sfinții, am mai 

citit ceva din minunile lor, apoi m-am în- 
tins pe pat. Se auzeau doar greierii prin 
geamul întredeschis. 

Și a fost seară, și a fost dimineață... A 
sosit ziua a patra în care trebuia să plec pe 
la amiază. M-am dus la Sfânta Liturghie și 
am stat în colțișorul meu de unde vedeam 
mormântul Sfântului Rafail, dar aveam un 


pic de deschidere și spre Sfântul Altar. 


Mormântul Sfântului Rafail 


Timpul a trecut mai repede decât ar fi 
trebuit, sau așa mi s-a părut mie. M-am 
bucurat din plin la Sfânta Liturghie, am 
luat anafură și am coborât la aghiazmă. 
Acolo m-a întâmpinat cu bucurie bătrâna 


Și Mi-a Zis: 

— Părinte, ce voce frumoasă aveți și ce 
frumos cântați! Să știți că mi-a plăcut foar- 
te mult cum ați slujit și chiar mă gândeam 
că nu poate fi decât părintele român, că 
doar el este în biserică. Mă bucur că ați 
slujit cu părintele nostru! 

Am privit-o uimit și i-am zis: 

— Doamnă, dar eu nu sunt preot și, în al 
doilea rând, eu nu cânt că nu am ureche 
muzicală. Și am stat toată Liturghia în spa- 
te, la locul meu. 

— Cum, chiar nu aţi slujit? m-a întrebat 
bătrâna nedumerită. 

— Nu. 

— Și atunci cine a fost al doilea preot? 

— Dar nu a fost al doilea preot, ci a slujit 
doar părintele care slujește de obicei! 

Atunci bătrâna, privind spre icoana 
Sfântului Rafail, și-a făcut semnul crucii și 
a zis: 

— A fost Sfântul Rafail. Doar el putea să 
aibă o voce așa de frumoasă! 

Am plecat de acolo bucurându-mă 
mult. Și așa am aflat că în acea zi slujise și 
Sfântul Rafail chiar dacă eu nu l-am 
văzut. 

Am trecut iar pe la maica stareță ca să-i 
mulțumesc și să iau binecuvântare de la ea. 
M-a primit cu aceeași dragoste. După tra- 
tația obișnuită, mi-a dăruit trei cărți scrise 
de stareța Evghenia, apoi mi-a mărturisit 
că s-a bucurat foarte mult de discuţiile pe 
care le-am avut și mă așteaptă din nou ori 
de câte ori vreau să vin la mănăstire. De la 
stareță, m-am dus iar în biserică și am tre- 
cut pe la toți Sfinții și mi-am luat rămas 
bun de la ei, mulțumindu-le și rugându-i 
să mijlocească pentru întreaga lume și pen- 
tru mine. Am alergat și până la mormântul 
stareței Evghenia și am luat binecuvântare. 
De la pangar am mai luat câteva cărți și 
multe sticluțe cu untdelemn și aghiazmă. 
Pe cealaltă maică am găsit-o la Biserica 
Sfintei Maria Magdalena, unde făcea curat 
împreună cu alte maici pentru că peste 
două zile urma să fie hramul bisericii. 
M-am bucurat că am găsit biserica deschi- 
să și m-am închinat. Maica mi-a dăruit o 
cruciuliță din lemn și o iconiță cu Sfinții, 
de binecuvântare. l-am mulțumit pentru 
toată dragostea cu care am fost primit și 
apoi am plecat. 

Am trecut prin Mitilini și am ajuns la 
aeroport. Mai întâi am predat mașina, ca 
să scap de-o grijă, apoi, ducându-mă spre 
aeroport, m-au anunțat că în jumătate de 
oră începe controlul. Având timp la dis- 
poziţie, m-am dus la un restaurant care se 
afla la o sută de metri de aeroport. Avea o 
terasă mare la umbra copacilor. Era liniș- 
te și frumos. La una dintre mese se aflau 
doi preoți bătrâni împreună cu preotese- 
le. M-am așezat la o masă mai retrasă și 
am comandat fava și cartofi prăjiți. Fava 
este un fel de mazăre care se dă prin blen- 
der și se face ca o pastă care este foarte 
gustoasă. Am mâncat fără grabă și am 
băut un suc natural de portocale. Mă 
gândeam cum o să trec de control pentru 
că aveam mai multă greutate decât trebu- 
ia, plus sticluțele cu ulei și aghiazmă. 
Aveam dreptul doar la bagaj de mână 
până la nouă kilograme. După reguli nu 
ai voie cu lichide în avion. Maica îmi spu- 
sese că fiecărui călător i se permite doar 
șase sticluțe mici care au emblema mă- 
năstirii. Știu și cei de la aeroport că sunt 


de la Sfinţii Rafail, Nicolae și Irina. Dar 


ca Am fost la Sfinții Rafail, Nicolae şi Irina = 


eu aveam mult mai multe. În timp ce mă 
îndreptam spre aeroport, i-am rugat pe 
Sfinţi ca să mă ajute. Aveam un geaman- 
tan pe role. Când l-am pus pe cântar de- 
pășea greutatea admisă cu câteva kilogra- 
me. Atunci persoana de acolo m-a sfătuit 
să scot din geamantan câteva lucruri mai 
grele astfel încât acesta să nu depășească 
limita de nouă kilograme și să le pun 
într-o sacoșă pe care s-o iau ca bagaj de 
mână, știind că geamantanul va ajunge în 
cală. Am umplut o pungă de cărţi, iar 
restul a rămas în valiză. La cală nu a fost 
nicio problemă în privința sticluțelor. Și 
uite așa au rânduit Sfinţii să pot trece cu 
tot bagajul și fără să fiu nevoit să plătesc 
nimic în plus. Le-am mulțumit Sfinților 
mei dragi știind că a fost lucrarea lor. 
Până la urcarea în avion, mai era ceva 
timp, așa că am mai răsfoit cărțile pe care 
le-am cumpărat și mi-a rămas în minte o 
minune care m-a impresionat. 

Un profesor universitar, pe nume 
Spiro, s-a îmbolnăvit foarte tare de ri- 
nichi. Era într-o iarnă și s-a dus la spital 
pentru ecografie. Mai întâi i-au făcut o 

injecție, dar care, din păcate, l-a otrăvit. 
Starea lui devenea din ce în ce mai rea. 
Vărsa tot timpul. Doctorii nu pricepeau de 
unde i se trage și i-au zis că ar fi mai bine 
să se interneze într-un spital sau o clinică, 
să fie sub control permanent. S-a hotărât 
ca a doua zi să se ducă să se interneze la 
clinică. În seara aceea s-a rugat zicând: 
„Doamne, Lu ești Doctorul cel Mare, doar 
Tu poţi să mă vindeci!“ 

Către dimineață, pe la ora patru s-a 
văzut în vis că se afla în fața Pronaosului 
Mitropoliei din Atena. Din vârful Pro- 
naosului atârnau draperii negre până jos. 
Afară, pe locul din față erau clericii, 
Sfântul Rafail și Sfântul Nicolae, iar în 
mijlocul lor era stareța Evghenia de la 
Mănăstirea lor. Neliniștit privea la dra- 
periile negre. Atunci s-a apropiat de el 
stareța Evghenia și i-a zis: „Nu-ţi fie fri- 
că! Peste puţin va veni Marele Arhiereu!“ 

Deodată s-au desfăcut draperiile și a 
apărut în toată măreţia Lui Domnul 
nostru IISUS HRISTOS și, îndreptân- 
du-se spre locul unde se aflau Sfinţii, s-a 
așezat pe tron. Atunci stareța Evghenia 

l-a îndemnat pe Spiro: „Înaintează! Este 
Marele Arhiereu!“ 

El și-a întins mâinile rugător către 
Domnul și L-a rugat: „Doamne, fie-Ţi 
milă de mine!“ și s-a apropiat de tron. 

Atunci Domnul și-a așezat mâinile pes- 
te mâna lui și i-a zis: „Nu te voi lăsa așa!“ 
și i-a dat o bucată de pâine și acesta a 
mâncat-o. 

Peste puțin timp s-a trezit și din clipa 
aceea a simţit că starea lui s-a îmbunătățit. 
Nu a mai vărsat și a cerut de la soţia lui un 
pahar cu lapte cald. 

Dimineaţa nu s-a mai dus la clinică. A 
înţeles că Dumnezeu l-a salvat. Și din clipa 
aceea s-a simțit mai bine și nu a mai avut 
nicio problemă. 

Vedeți cât de bun e Domnul și cât de 
repede aleargă Sfinţii să ne ajute! 

Odată a vizitat mănăstirea un teolog 
care era profesor de religie la un liceu. 
Acest om nu prea avea evlavie la mona- 
hism. Spunea despre monahi că au apucat 
un drum greșit. Auzind de minunile 
Sfântului Rafail, a simţit și el dorința să 
vină să i se închine. După ce a discutat cu 

stareța Evghenia diferite teme duhov- 
nicești, a mărturisit că simte o stare pe care 
nu a mai simțit-o niciodată, de parcă se 
afla în altă lume, deasupra pământului. S-a 
dus în biserică să se roage din toată inima. 
A stat în fața icoanei Sfinţilor fără să se 
miște deloc în jur de trei-patru ore, apoi 
s-a așezat pe un scaun. Deodată a văzut că 
s-a deschis ușa bisericii, s-au auzit pași și 
deodată a apărut Sfântul Rafail venind spre 
el. A simţit o stare de emoție de nedescris 
care l-a paralizat în scaun. Sfântul s-a oprit 
lângă el... Atunci, adunându-și toate 
puterile, a sărit din scaun și s-a aruncat la 
picioarele lui și, îmbrăţișându-i-le, a stri- 
gat: „Sfinte Rafail, miluiește-mă! Mă 
închin ție!“ 

L-a simțit viu. 

După ce a dispărut Sfântul, teologul a 
rămas într-o stare pe care nu o mai trăise 
niciodată până atunci. I s-au născut atâtea 
simțăminte duhovnicești, că nu putea să le 
descrie. Spunea că nu se aștepta să-l simtă 
atât de viu pe Sfântul Rafail. De atunci, 
acest om a început să slăvească mereu pe 
Dumnezeu și să afirme că dacă nu ar fi avut 

soție și copii, renunța a toate și se ducea să 
se facă monah în Sfântul Munte. 

Cât de minunaţi sunt Sfinții și cât de 
mult ne ajută, doar că trebuie să le cerem 
ajutorul. 

Între timp s-a deschis o ușă și a fost 
anunţată cursa noastră. Am urcat în avion 
și, în timp ce decola, mi-am luat rămas bun 
de la Sfinți. Și cu cât urca avionul, cu atât 
insula Lesvos rămânea mai mică. Eram 
împlinit! Fusesem la Sfinții mei dragi! 
Încet-încet insula a dispărut de la vederea 
ochilor, dar nu și din mintea mea. 

Și am șoptit încet: 

„Sfinților Rafail, Nicolae, Irina, Olimpia 
și toți ceilalți Sfinți care vă aflați în această 
insulă, rugați-vă lui Dumnezeu pentru noi! 
Și pentru mine, păcătosul!“ 


Biserică ortodoxă din Sigri - Lesvos 

Acatistul Sfinţilor Mucenici 
Rafail, Nicolae și Irina 


Condac 1: 

Pe Rafail, minunatul mucenic, pe Nicolae 
și Irina să-i slăvim, pe cei cu prisosință slăviți 
de Domnul. Căci în Thermi ne-au strălucit 
nouă ca niște stele, luminându-ne neîncetat 
cu dumnezeieștile lor minuni, pe noi, cei ce 
strigăm: 


Sfinţilor mucenici ai lui Hristos, bucuraţi-vă! 


Icos 1: 

Fericită luptă aţi purtat cu inimă ncîndoită, 
treime de mucenici, Rafail, Nicolae și Irina, și 
pe tirani i-ați rușinat. Pentru aceasta, și noi, 
cinstindu-vă, într-un glas strizăm: 

Bucură-te, treime de tari luptători; 

Bucură-te, pleiadă de slujitori ai lui Hristos; 

Bucură-te, purtătorule de Dumnezeu, 
Rafaile, alesule al lui Dumnezeu; 

Bucură-te, purtătorule de biruință, Nicolae, 
cugetătorule de Dumnezeu; 

Bucură-te, Sfântă Muceniţă Irina, ceea ce 
porți numele păcii, candela fecioriei; 

Bucură-te, cântare dumnezeiască în trei 
stihuri și treime a biruitorilor mucenici; 

Bucură-te, ceată dumnezeiască întreit stră- 
lucită de nebiruiți luptători; 

Bucură-te, lauda ortodocșilor evlavioși; 

Bucură-te, întreită adunare dumnezeiască; 

Bucură-te, dumnezeiască slavă a drept- 
măritorilor creștini; 

Bucură-te, sobor de mucenici; 

Bucurați-vă, cei împreună-cinstiți cu toți 
sfinții; 

Sfinților mucenici ai lui Hristos, bucuraţi-vă! 


Condac 2: 

Viaţă dumnezeiască ducând, aţi biruit atacul 
necredincioșilor păgâni prin râvna inimii voastre 
și, tăinuiți fiind vreme îndelungată, acum, în 
chip minunat, ați fost descoperiţi nouă, o, în- 
treiți luptători, minunându-i pe cei ce strigă cu 
uimire: Aliluia! 

Icos 2: 

Cu hotărâre bărbătească ai înfruntat, o, 
Rafaile, nebunia cea plină de răutate a duș- 
manilor credinței și, fiind supus chinurilor de 
multe feluri, de cinstea muceniciei te-ai în- 
vrednicit, de aceea și noi, minunându-ne de 
îndelunga ta răbdare, strigăm: 

Bucură-te, stâlp al răbdării; 

Bucură-te, surparea necredinței; 

Bucură-te, vlăstar preasfânt al cetăţii Ithaca; 

Bucură-te, cel întru toate următor muce- 
nicilor; 

Bucură-te, îndumnezeit liturghisitor al dra- 
gostei lui Hristos; 

Bucură-te, stâlp neclintit al poporului drept- 
cugetător de Dumnezeu; 

Bucură-te, că pe Domnul întru toate L-ai 
urmat; 

Bucură-te, că de plăcerile acestei lumi te-ai 
lepădat; 

Bucură-te, fierbinte slujitor al lui Hristos; 

Bucură-te, pavăză neclintită a credincioșilor; 

Bucură-te, cârmă a vieţii virtuoase; 

Bucură-te, vas ales al luminii cerești; 

Bucură-te, Sfinte Rafaile, vrednicule de 
laudă! 

Condac 3: 

Putere cerească având în cuvânt, inspirat de 
Evanghelia lui Hristos, încercat povăţuitor te-ai 
arătat, Rafaile, și tuturor te-ai făcut cunoscut, 
pe toți ridicându-i să strige: Aliluia! 


Icos 3: 

Lumina credinței purtând în inimă, 
Nicolae, prin cuvintele lui Rafail, ai fost 
chemat la slujba diaconiei, ca să slujești după 
cuviință Bisericii lui Hristos; pentru aceasta, 
pe tine te fericim, cântându-ți unele ca acestea: 

Bucură-te, cel ce te-ai hrănit cu dragostea 
lui Hristos; 

Bucură-te, cel ce te-ai dovedit ascultător de 
Dumnezeu întru toate; 

Bucură-te, strălucire a sfințiților diaconi; 

Bucură-te, podoaba slăviţilor luptători ai lui 
Hristos; 

Bucură-te, următor și împreună-lucrător cu 
Rafail preotul; 

Bucură-te, cuvioase diacon al Bisericii lui 
Hristos; 

Bucură-te, dumnezeiască laudă a 'Tesalo- 


nicului; 

Bucură-te, floare bine-înmiresmată a ne- 
muririi; 

Bucură-te, cel ce ești mai presus de orice 
stricăciune; 

Bucură-te, cel ce te-ai făcut părtaș cetei 
mucenicilor; 

Bucură-te, sfințită jertfă a lui Hristos; 

Bucură-te, rană de mult plâns a vrăjmașului; 

Bucură-te, Sfinte Mucenice Nicolae! 


Condac 4: 

Viaţă virtuoasă ducând ca diacon sfințit, 
te-ai împotrivit năvălirii barbarilor. Și lupta 
cea bună luptând în Thermi, ca un atlet al lui 
Hristos ai fost slăvit, strigând Celui ce te 
întărea pe tine, împreună cu sfinții biruitori 


mucenici: Aliluia! 


Icos 4: 

Din copilărie având cugetul la Dumnezeu, 
ai luptat cu tărie de suflet, Sfântă Muceniţă 
Irina, fericită fecioară, și, dispreţuind mândria 
tiranului, te-ai adus Domnului ca o jertfă bine 
primită, auzind de la noi unele ca acestea: 

Bucură-te, alabastru al curăției; 


Bucură-te, surparea răutății; 

Bucură-te, ceea ce porți numele păcii celei 
veșnice; 

Bucură-te, ceea ce sălășluiești în același cort 
cu sfinții mucenici biruitori; 

Bucură-te, crinul cel cu mireasmă de mir al 
iubirii lui Hristos; 

Bucură-te, sabie cu două tăișuri împotriva 
mândriei vrăjmașului; 

Bucură-te, podoaba cea sfântă a tinerelor; 

Bucură-te, pajiște preaînmiresmată a fe- 
cioriei; 

Bucură-te, blândă mielușea neprihănită a lui 
Hristos; 

Bucură-te, ceea ce călătorești spre lumina 
cea nematerialnică; 

Bucură-te, mireasă preacurată a lui Hristos; 

Bucură-te, a credincioșilor biruință, de 
Dumnezeu încununată; 


Bucură-te, Sfântă Irina, fecioară preacuvioasă! 


Condac 5: 

Ai stârnit mânia barbarilor năvălitori, deși 
aveai făptură firavă, Muceniţă Irina, și, sub 
privirile îngrozite ale tatălui tău, ai răbdat cu 


mult curaj înfricoșată mucenicie; pentru aceea, 

te-ai învrednicit să auzi de la toţi cântarea: 
Aliluia! 


Icos 5: 

Plin de dârzenie te-ai arătat, o, Rafaile, în 
faţa tiranilor chinuitori, înfruntându-i cu 
bărbăţie. Și, după ce în felurite chipuri te-au 
chinuit, ţi-au tăiat trupul cu fierăstraie cum- 
plite, ucigându-te cu sălbăticie, o, preasfinte, 
spre îngrozirea tuturor celor ce te priveau. 
Pentru aceasta ajută-i pe cei ce strigă ție: 

Bucură-te, lauda preoţilor; 

Bucură-te, răsplata pustnicilor, 

Bucură-te, pildă minunată a răbdării; 

Bucură-te, chip al îndrăznirii celei bune a 
sufletului; 

Bucură-te, sfeșnic prealuminat al mănăs- 
tirilor din Thermi; 

Bucură-te, de Dumnezeu dăruit sprijinitor 
în nevoi al celor evlavioși și cucernici; 

Bucură-te, că ai suferit chinuri de neîndurat; 

Bucură-te, că pe tiranii cei necredincioși i-ai 
întors la Dumnezeu; 

Bucură-te, învățătorule neprihănit al vir- 
tuților; 

Bucură-te, cel plin de multe haruri duhov- 
nicești; 

Bucură-te, izvor de minuni tămăduitoare; 

Bucură-te, izvor de aghiazmă care adapi 
sufletele noastre; 

Bucură-te, Sfinte Rafaile, vrednicule de 
laudă! 


Condac 6: 

Fiind tăinuit pentru mulți ani în pământul 
din Thermi, Sfinte Rafaile, purtătorule de 
Dumnezeu, în chip minunat, te-ai făcut cunos- 
cut credincioșilor, prin vederile și puterile sem- 
nelor, minunându-i cu binefacerile tale pe toți 
cei ce strigă: 4li/uia! 


Icos 6: 

Strălucind prin faptele tale cucernice te-ai 
arătat, Nicolae, împrăștiind razele slavei pe care 
ai dobândit-o; iar noi cei ce venim astăzi la 
mormântul tău, sfinte mucenice, Îl lăudăm pe 
Dumnezeu și, împărtășindu-ne toţi din harul 
Său, cu bucurie îți cântăm: 

Bucură-te, diacon al lui Dumnezeu; 

Bucură-te, împotrivitorul înșelătorului; 

Bucură-te, că ai biruit învârtoșarea tiranilor, 


Rafail, Nicolae și Irina 


Bucură-te, cel ce te-ai îmbogăţit cu stră- 
lucirea îngerilor; 

Bucură-te, mucenic nebiruit al Stăpânului 
Hristos; 

Bucură-te, căderea și nimicirea diavolului 
celui pierzător; 

Bucură-te, că ai săvârșit până la capăt cursa 
mucenicilor; 

Bucură-te, că ai preamărit cuvântul 
Domnului; 

Bucură-te, lauda de Dumnezeu dăruită a 
credincioșilor; 

Bucură-te, cununa noastră cea dumneze- 
iască; 

Bucură-te, cel ce ai intrat în ceata muceni- 
cilor; 

Bucură-te, că te împărtășești de bucuria 
sfinților; 

Bucură-te, Sfinte Mucenice Nicolae! 


Condac 7: 

Lupta mucenicilor săvârșind cu dumne- 
zeiesc cuget, Nicolae fericite, ai rămas tăinuit 
pentru mulți ani în pământul orașului Thermi. 
Și în chip minunat te-ai descoperit nouă 


acum. Pentru aceasta, noi, cei ce ne apropiem 

cu credință de sfintele tale moaște, strigăm: 
Aliluia! 


Icos 7: 

Cu moarte groaznică fiind omorâtă, la slava 
cea nemuritoare te-ai mutat, fericită Irina, și în 
cămara de nuntă a vieții celei adevărate privind 
strălucirea Mântuitorului, roagă-te pentru noi, 
cei ce cu smerenie strigăm ție: 

Bucură-te, sfântă copilă a lui Hristos; 

Bucură-te, fericită fecioară; 

Bucură-te, că arderea focului pentru adevăr 
ai răbdat; 

Bucură-te, că ai învins înverșunarea vrăj- 
mașilor; 

Bucură-te, mireasă cu totul nepătată a 
Stăpânului Hristos; 

Bucură-te, mirul cel duhovnicesc al vieții 
feciorești; 

Bucură-te, că aici, pe pământ, luptă muce- 
nicească ai ales; 

Bucură-te, că, dincolo, la slavă îngerească ai 
urcat; 

Bucură-te, mireasma neprihănirii care pe 
toate le umpli de bună mireasmă; 

Bucură-te, că ești părtașă mucenicilor vestiți; 


Rafail, Nicolae și Irina 


Bucură-te, ceea ce te împărtășești de ospăţul 
cel dumnezeiesc; 

Bucură-te, că ești părtașă vieții celei sfinte; 

Bucură-te, Sfântă Irina, fecioară preacuvioasă! 


Condac 8: 

Cu totul te-ai înstrăinat de cele de jos, 
fericită fecioară, Irina, intrând în ceata sfinților 
îngeri, lupta cea bună luptând, preaînfrumu- 
sețată fecioară și, împreună cu Rafail și Nicolae, 
cânți lui Dumnezeu: Aliluia! 


Icos &: 

Cu totul slăvit te-ai arătat, o, Rafaile, mi- 
nunat descoperindu-te în Thermi și, împreună 
cu Nicolae și Irina, pretutindeni săvârșești multe 
minuni, pe cei bolnavi tămăduindu-i și ajutând 
celor ce strigă: 

Bucură-te, mare făcătorule de minuni; 

Bucură-te, cel slăvit între sfinți; 

Bucură-te, cel ce oarecând ai luptat cu tărie; 

Bucură-te, cel ce acum te arăţi îndumnezeit; 

Bucură-te, cel ce săvârșești pretutindeni 
minuni mai presus de fire; 

Bucură-te, cel ce în chip minunat dăruiești 
tuturor plinire cererilor; 


TI 

Bucură-te, că te-ai arătat în vise, dar și 
aievea, multor credincioși; 

Bucură-te, că de cei vrednici ai fost văzut 
îndumnezeit; 

Bucură-te, că pe mulți i-ai tămăduit de 
patimi, 

Bucură-te, ocrotitorul și apărătorul nostru în 
lupte; 

Bucură-te, sfeșnicul Mănăstirii Karyes; 

Bucură-te, podoabă sfântă a orașului 
Thermi; 

Bucură-te, Sfinte Rafaile, vrednicule de 
laudă! 


Condac 9: 

Ca un adevărat părinte te-ai arătat pentru 
mulți, împlinindu-le cererile și umplându-i 
de dumnezeiască bucurie. De aceea, de pretu- 
tindeni, mulțimea de credincioși aleargă la 
sfânta ta raclă din Thermi, lăudându-te pe 


tine, Sfinte Rafaile, și Mântuitorului strigând: 
Aliluia! 


Icos 9: 
Tărie dumnezeiască având, Nicolae, ai co- 
borât în arena de luptă a muceniciei, în chip 


Rafail, Nicolae și Irina 


legiuit luptându-te, și de Domnul ai fost slăvit, 
atunci când sfintele tale moaște în Thermi s-au 
descoperit. De aceea și noi cu dor te slăvim și îţi 
cântăm unele ca acestea: 

Bucură-te, cel sfințit între diaconi; 

Bucură-te, cel ce între purtătorii de lupte 
mucenic te-ai arătat; 

Bucură-te, că mucenicilor celor din vechime 
în cinste te-ai asemănat; 

Bucură-te, că de aceeași cinste cu toți sfinții 
te-ai arătat; 

Bucură-te, Nicolae slăvite, biruința credin- 
cioșilor de pretutindeni; 

Bucură-te, temelia și zidirea drept-mări- 
torilor creștini; 

Bucură-te, că ai primit cununa nestrică- 
clunii; 

Bucură-te, că celor ce te cinstesc le dăruiești 
tărie; 

Bucură-te, că paharul lui Hristos ai băut; 

Bucură-te, dumnezeiască scăpare; 

Bucură-te, că săgețile vrăjmașilor le-ai ză- 
dărnicit; 

Bucură-te, că luminezi mintea credincio- 
șilor; 


Bucură-te, Sfinte Mucenice Nicolae! 

Condac 10: 

Locuitor în corturile sfinţilor și ale muceni- 
cilor fiind, o, Nicolae, mucenicul lui Hristos, 
împreună cu Rafail și Irina, nu înceta a te ruga 
pentru noi, pentru ca, fiind izbăviți din necazuri, 


într-un cuget să-ți strigăm: A/i/uia! 


Icos 10: 

În corturile cele cerești sălășluindu-te, fru- 
musețea cea fără de prihană a Mirelui ceresc 
neîncetat o priveşti. Pentru aceea, împreună cu 
preacuvioșii tăi părinți, Irina, fecioară și nebi- 
ruită muceniță, roagă-te lui Hristos pentru noi, 
cei ce cu evlavie îți cântăm: 

Bucură-te, crinul cucerniciei; 

Bucură-te, vasul cel ales al fecioriei; 

Bucură-te, mireasmă minunată a grădinii 
celei dumnezeiești; 

Bucură-te, cunună de biruință a fecioarelor; 

Bucură-te, mir amestecat cu multe miresme 
al petrecerii celei cuvioase; 

Bucură-te, cerească mirungere a harului 
mucenicesc; 

Bucură-te, că ai primit întărire dumnezeiască 


de sus; 


Rafail, Nicolae și Irina 


Bucură-te, că pe șarpele cel cumplit l-ai 
biruit; 

Bucură-te, mireasma cea bună a lui Hristos; 

Bucură-te, jertfă curată și sfântă; 

Bucură-te, privighetoare smerită a adevă- 
rului, 

Bucură-te, strălucire a nestricăciunii; 

Bucură-te, Sfântă Irina, fecioară preacuvioasă! 


Condac 11: 

Cu cântări de biruință, vrednică Irina, lău- 
dăm lupta ta, muceniță, pentru că, în trup 
neputincios fiind, pe vechiul balaur l-ai surpat 
și, împodobindu-te cu cununa biruinţei, nu în- 
cetezi a cânta Domnului: 4filuia! 


Icos 11: 

Purtători de lumină, asemenea unor sfeș- 
nice v-aţi arătat, arzând în Lesvos, și, desco- 
perindu-vă acum lumii, cu mărgăritarele mi- 
nunilor voastre, ați strălucit credința creștinilor, 
întreiților purtători de biruință. Pentru aceea, 
cu credință cântăm: 

Bucură-te, întreit alai al mucenicilor. 

Bucură-te, candelă luminătoare a insulei 
Lesvos; 

Bucură-te, întreit sobor mucenicesc; 

Bucură-te, mustrarea a toată necredința; 

Bucură-te, întreită adunare de casnici ai 
Mântuitorului; 

Bucură-te, ceată unită cu Dumnezeu, a cre- 
dincioșilor drept măritori călăuze; 

Bucură-te, torță din trei sori aprinsă; 

Bucură-te, ceată purtătoare de Dumnezeu a 
sfinților mucenici; 

Bucură-te, treime de luptători ai Sfintei 
Treimi; 

Bucuraţi-vă, luminători de mult preţ ai cre- 
dincioșilor; 

Bucură-te, Rafaile, împreună cu Nicolae; 

Bucură-te, Irina, podoabă a fecioarelor; 


Sfinților mucenici ai lui Hristos, bucuraţi-vă! 


Condac 12: 

Bucurându-vă întru cele de sus, Rafaile și 
Irina, cu dumnezeiescul Nicolae dimpreună și 
cu toți cei din Karyes, lupta ați săvârșit, pe vrăj- 
mași i-ați rușinat. Pentru aceea, rugați-vă neîn- 
cetat pentru noi, cei ce cântăm lui Dumnezeu: 
Aliluia! 


Rafail, Nicolae și Irina 


Icos 12: 

Cântând pururea împreună cu îngerii 
întreita cântare a Sfintei Treimi, neîncetat vă 
rugați pentru noi, sfinţilor mucenici, ca să fim 
izbăviţi de primejdii și întristări. De aceea, și 
noi într-un glas vă cântăm unele ca acestea: 

Bucură-te, slăvit alai de mucenici; 

Bucură-te, ceată unită cu îngerii; 

Bucură-te, Rafaile, preasfinte mucenice; 

Bucură-te, Nicolae biruitorule, de Dumne- 
zeu cugetătorule; 

Bucură-te, muceniță ce porți numele păcii, 
Irina cea minunată; 

Bucură-te, adunare întreită de mucenici, 
sprijinitorii cetății Mitilini; 

Bucură-te, unime întreită de mucenici ai lui 
Hristos; 

Bucură-te, comuniune a mucenicilor bi- 
ruitori; 

Bucură-te, biserică a lui Hristos cu trei turle; 

Bucură-te, alai al celor trei mucenici; 

Bucură-te, o, întreită bucurie a noastră; 

Bucură-te, coloană de trei mucenici; 


Sfinților mucenici ai lui Hristos, bucuraţi-vă! 


117 


118 u7 Acatistul Sfinților Mucenici 


Condac 13: 
, fericită treime a vestiţilor Mucenici ai lui 
Hristos, Rafail, Nicolae și Irina, aduceți 
pururea rugăciuni pentru noi Sfintei Treimi, 
pentru ca să dobândim moștenirea cea de sus 


noi, cei ce strigăm: Aliluia! (de trei ori) 


Condac: 

Apărătoare Doamnă, pentru biruință mul- 
țumiri, izbăvindu-ne din nevoi, aducem ie, 
Născătoare de Dumnezeu, noi, robii tăi. Ci ca 
una ce ai stăpânire nebiruită, slobozește-ne din 
toate nevoile, ca să strigăm Ţic: 

Bucură-te, Mireasă, pururea Fecioară! 


Apoi se zice iarăși. 


Condacul 1: 

Pe Rafail, minunatul mucenic, pe Nicolae și 
Irina să-i slăvim, pe cei cu prisosință slăviți de 
Domnul. Căci în Thermi ne-au strălucit nouă ca 
niște stele, luminându-ne neîncetat cu dumne- 
zeieştile lor minuni, pe noi, cei ce strigăm: 


Sfinților mucenici ai lui Hristos, bucuraţi-vă! 

Icos 1: 

Fericită luptă aţi purtat cu inimă neîndoită, 
treime de mucenici, Rafail, Nicolae și Irina, și 
pe tirani i-ați rușinat. Pentru aceasta, și noi, 
cinstindu-vă, într-un glas strizăm: 

Bucură-te, treime de tari luptători; 

Bucură-te, pleiadă de slujitori ai lui Hristos; 

Bucură-te,  purtătorule de Dumnezeu, 
Rafaile, alesule al lui Dumnezeu; 

Bucură-te, purtătorule de biruință, Nicolae, 
cugetătorule de Dumnezeu; 

Bucură-te, Sfântă Muceniţă Irina, ceea ce 
porți numele păcii, candela feciorici; 

Bucură-te, cântare dumnezeiască în trei 
stihuri și treime a biruitorilor mucenici; 

Bucură-te, ceată dumnezeiască întreit stră- 
lucită de nebiruiţi luptători; 

Bucură-te, lauda ortodocșilor evlavioși; 

Bucură-te, întreită adunare dumnezeiască; 

Bucură-te, dumnezeiască slavă a drept- 
măritorilor creștini; 

Bucură-te, sobor de mucenici; 

Bucurați-vă, cei împreună-cinstiți cu toți 
sfinții; 

Sfinţilor mucenici ai lui Hristos, bucuraţi-vă! 

Condac 1: 

Pe Rafail, minunatul mucenic, pe Nicolae 
și Irina să-i slăvim, pe cei cu prisosință slăviți 
de Domnul. Căci în Thermi ne-au strălucit 
nouă ca niște stele, luminându-ne neîncetat 
cu dumnezeieștile lor minuni, pe noi, cei ce 
strigăm: 


Bucuraţi-vă, Sfinţilor mucenici ai lui 
Hristos! 

Benedict Aghioritul 
Patimile şi vindecarea lor, de leromonahul 
Benedict Aghioritul 
Parastasele şi folosul lor, de leromonahul 
Benedict Aghioritul 
Jertfă pentru viaţă 
Părintele Paisie mi-a spus, de 
Atanasie Rakovalis 
Bătrânul Arsenie Pustnicul, de Monahul 
Iosif Dionisiatul 


Starețul Efrem Katunakiotul, de leromonahul 
Iosif Aghioritul 

Sfături duhovniceşti ale unui stareț de la Optina 
Ecumenismul, Sfânta Mănăstire Paraklitu 
Povățuire către pocăință — Îndreptar 
de spovedanie, de Arhimandritul 
Atanasie Anastasiu 
Karyes — Colina Sfinților (Sfinții Rafail, 
Nicolae şi Irina), de Vasiliki Rallis 

Tâlcuirea Sfintei Liturghii, Sfânta Mănăstire 
Paraklitu 

Viaţa Cuviosului Paisie Aghioritul, 

de leromonahul Isaac Aghioritul 

Starețul Haralambie — Dascălul Rugăciunii minţii, 
de Monahul Iosif Dionisiatul 

Mersul la Biserică, Sfânta Mănăstire Paraklitu 
Cele două extreme, de Arhimandritul 

Epifanie Teodoropulos 

Pocăința, Sfânta Mănăstire Paraklitu 

Sfânta Nina cea întocmai cu apostolii, Sfânta 
Mănăstire Paraklitu 

Ortodoxia: nădejdea popoarelor Europei, 

de Arhimandritul Gheorghe Kapsanis 

Ca aurul în topitoare, de Anastasie Malamas 
Despre purtarea crucii, de Stântul 

Teofan Zăvorâtul 

Ereziile contemporane — o adevărată amenințare, 
de Monahul Arsenie Vliangoftis 

Răspuns la o ficțiune (Codul lui Da Vinci) 
Îndumnezeirea — scopul vieții omului, de 


Arhimandritul Gheorghe Kapsanis 

+ Cuviosul Paisie Aghioritul — Mărturii ale 
închinătorilor, de Nicolae Zurnazoglu 
e Picături de înțelepciune 
 Greşit-am Ţie, Dumnezeul meu, primeşte-mă pe 
mine cel ce mă pocăiescl, de 
Ieromonahul Cosma 
e Despre ispite, întristări, dureri şi răbdare, de 
Sfântul Isaac Sirul cel de Dumnezeu-insuflat 
+ Bolile şi credinciosul, de leromonahul Grigorie 
+ Sunt anticalcedonienii ortodocşi?, de 
Arhimandritul Gheorghe Kapsanis 
e Fiți gata!, de leromonahul Grigorie 
e Patericul Maicii Domnului, de 
Arhimandritul Teofilact Marinakis 
e Părintele Matei de la Karakalu — Un lucrător tăcut 
al virtuții, Sfânta Mănăstire Karakalu 
+ Biblia pentru copii, de Zoe Kanava 
. Învățături, de Sfântul Nectarie al Pentapolei 
+ Părintele leronim Simonopetritul — Starețul 
Metocului „Inăltarea Domnului , de 
Monahul Moise Aghioritul 
e Asceți în lume (1), de leromonahul 
Eftimie Athonitul 
e Asceţi în lume (II), de leromonahul 
Eftimie Athonitul 
e Îndrumar Pentru restabilirea sănătății, 
de Preotul Mihăiţă Popa 
e Cuviosul Iosif Isihastul, de Monahul 
Iosif Vatopedinul 
e Praznicele Împărătești, Praznicele 
Maicii Domnului şi minunile lui lisus Hristos, 


de Sofia Guriotis 

Sfântul Cosma Etolianul, de 

Constantin V. Triandafillu 

Iannis cel nebun pentru Hristos, de 

Dionisios A. Makris 

Viaţa, Acatistul şi Paraclisul Sfintei Mare 
Muceniţe Eufimia 

Starețul meu Iosif Isibastul, de Arhimandritul 
Efrem Filotheitul 

Viaţa Sfântului Sava Vatopedinul cel nebun pentru 
Hristos, de Sfântul Filothei Kokkinos 

Sfânta Lumină — Minunea din Sâmbăta IVlare 

de la Mormântul lui Flristos, de 

Haralambie K. Skarlakidis 

Sfântul Nectarie, Făcătorul de minuni 

De ce Papa şi supușii lui s-au despărțit de Biserica 
lui Hristos (1), de Sfântul Nectarie de Eghina 
Sfântul Munte Athos — album 

Mărturisesc un Botez, de Părintele 

Gheorghe Metallinos 

Preotul Nicolae Koghionis (1928-2006), 

de Vasilios Petrolekas 

Povestiri dionisiate, de Monahul 

Lazăr Dionisiatul 

Sănătate cu mâncăruri de la mănăstiri din Muntele 
Athos şi din România, de Tudor Osiac 

Viaţa Sfântului Marelui Mucenic Dimitrie 
Izvorâtorul de Mir şi aflarea Sfintelor sale Moaşte, 
de Mitropolitul Panteleimon al Veriei 

Cugetări duhovniceşti, de Monahul 

Marcel Karakalinul 

Poveţe părintești, de Arhim. Efrem Filotheitul 
Cuviosul Petru de Atroa 

Preotul loan Kalaidis (1925-2009) 

Păstorul cel bun — Viata şi minunile 

Sfântului Spiridon, episcopul Trimitundei, 
făcătorul de minuni, A Arhim. 

Antonios Pakalidis 

Omorârea patimilor. Chemare la pocăință 

în vremuri de criză, de Monahul 

Moise Aghioritul 

Cuvinte din inimă, de Stareţa 

Macrina Vassopoulos 

Cu taxiul pe străzile orașului, de 

Monabhia Porfiria 

Din tradiția ascetică şi isibastă a Sfântului Munte 
Athos, de leromonahul 

Eftimie Athonitul 

Iertarea, de Monah Pimen Vlad 

Sfântul Munte Athos - Grădina Maicii Domnului, 

de Monah Pimen Vlad 


In Colecţia „Muzică Bizantină “ 
au apărut: 


Buchet muzical athonit (Vol. 1) — Dumnezeiasca 
Liturghie 

Buchet muzical athonit (Vol. 2) — Vecernia 
Buchet muzical athonit (Vol. 3) — Utrenia 
Buchet muzical athonit (Vol. 4) — Pof/ie/ee/e 
Buchet muzical athonit (Vol. 5) — Anaszasimatarul 
Buchet muzical athonit (Vol. 6) — Psa/Hirionul 
Buchet muzical athonit (Vol. 7) — SiBirarul, de 
Schimonahul Nectarie Protopsaltul 

Buchet muzical athonit (Vol. 8) — Doxastarul (]), 
de Petru Filanthidis 

Buchet muzical athonit (Vol. 9) — Doxastarul (11), 
de Petru Filanthidis 

Paraclisul Maicii Domnului 

Slujba Învierii 

Prohodul Domnului, de Monahul 

Nectarie Prodromitul 

Slujba Sfântului Acoperământ 

